◄ ئەنجام: 44 تۆمار دۆزرایەوە، لاپەڕە 1 لە 5 ژمارەی تۆمار لە لاپەڕەیەکدا: 🗐 1 🗐 5 🗐 10\n📝 33 سەرکردەی یەکگرتووی ئیسلامی لە بادینان ئیمزا دژی پەرلەمانتارەکانیان دەکەن | پۆل: بەڵگەنامەکان | زمانی بابەت: 🏳 کوردیی ناوەڕاست\n33 سەرکردەی یەکگرتووی ئیسلامی لە بادینان ئیمزا دژی پەرلەمانتارەکانیان دەکە...\n➕ ئەم بابەتە لەلایەن: (هاوڕێ باخەوان)ەوە لە: Jun 24 2015 1:25AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 24 2015 1:25AM باشترکراوە\n📷 فایلی وێنە 1.0.1 62 KB Jun 24 2015 1:25AM هاوڕێ باخەوان\n📝 ئازادی بۆ رفێنراوانی بادینان.. نامەیەکی کراوە بۆ ڕێکخراوە نێو دەوڵەتیەکانی مافی مرۆڤ | پۆل: بەڵگەنامەکان | زمانی بابەت: 🏳 کوردیی ناوەڕاست\nئازادی بۆ رفێنراوانی بادینان.. نامەیەکی کراوە بۆ ڕێکخراوە نێو دەوڵەتیەکانی ...\nرۆژ : 31ی جێنیوەری 2019\nبۆ: نەتەوە یاکگرتووەکان، وە ئەمنستی ئەنتەر ناشناڵ\nبابەت: هەڕەشەی دەوڵاتی تورکیاو پارتی دیموکراتی کوردستانپارتی دیموکراتی کوردستان-پارتی لە هاوڵاتیانی بادینان\nوەک ئاگادارن کە دەوڵەتی تورکیا لە ساڵی 1995 وە سنوری بەزاندوە بەرەو خاکی کوردستان و چوەتە ناو گوندو ناحیەو شارۆچکەکانی کوردستانەوە. تەنها لە ساڵی 2015وە سوپای تورکیا نزیکەی 350 جار بۆردۆمانی ئەو ناوچانەی کردوە. بێجگە لەوەی کە ئەم کارە شکاندنی یاسا نێو دەوڵەتیەکانە، هەروەها ئەم کارە بوەتە هۆی دروستکردنی نائارامی و دڵەڕاوکی بۆ هاوڵاتیانی ئەو ناوچانە. لەگەڵ هەر بۆردومانێکی فڕۆکەکانی سوپای تورکیا چەندین هاوڵاتی بوونەتە قوربانی، و وێرانکردنی زێدو هەروەها دروست کردنی ترس و دڵەڕاوکێی هەمیشەیی بۆ خەڵکی سیڤیلی ئەو ناوچانە.\nڕاپەڕێنی هاوڵاتیانی شارۆچکەی شێڵادزێ لە ڕۆژی شەممەی ڕابردوو بەرواری 26ی جێنێوەری کاردانەوەی بۆردومانەکانی چەند هەفتەی پێشووی فڕۆکەکانی تورکیا بوو. سوپای تورکیا بە هاوکاری پارتی دیموکراتی کوردستان-پ.د.ک هێرشیان کردە سەر خۆپیشاندەران کە بوە هۆی گیان لە دەستدانی حسێن ڕێکانی تەمەن 12 ساڵان. هەروەها پارتی پ.د.ک زیاتر لە 50 هاوڵاتیان ڕفاندوە بۆ شوێنی نادیارو چارەنووسی نادیار. خێزانەکانیان لە خەمی ئەوەدان ئەگەر ئازارو ئەشکەنجە بدرێن و هەروەها دەنگۆی ئەوە هەیە کە پ.د.ک ئەیەوێت ئەو هاوڵاتیانە تەسلیم بە تورکیا بکات تا دڵسۆزی خۆیان بۆ تورکیا دوپات بکەنەوە وەک حەلیفێکی دڵسۆزی ئەوان.\nهەمووشمان دەزانین کە تورکیا ریکۆردێکی ڕەش و خراپی تۆمار کردوە لە بارەی پێشێل کردنی مافەکانی مرۆڤەوە، هەروەها پ.د.ک ش بوەتە خاوەنی ناوبانگێکی ڕەش و خراپ لەو بارەیەوە. هەر بۆیە ئێمە داواتان لێ دەکەین کە لەم بارەیەوە بچنە ناو بابەتەکەوە تا ژیانی ئەو هاوڵاتیانە لە ئازارو ئەشکەنجەو زیندانی کردن و لەناو بردن ڕزگار بکەن.\nبێدەنگی و دواخستنی کارکردن و هەنگاو نان لە بارەی ئەم کێشەو پێشێل کاریانەی مافی مرۆڤەوە ئەبێتە هۆی هەڕەشەی زیاتر لەسەر ژیانی ئەو هاوڵاتیانە. ئێمە ئەوە لەبەرچاو دەگرین کە ڕاپۆرتی ساڵانەی نەتەوە یەکگرتوەکان بۆ ساڵی 2018 ئاماژەی بە کوژراوەکانی هەندێک لەو گوندو شارۆچکانە کردوە کە ئەمە هەنگاوێکی باشە، بەڵام کۆمەڵگای نێو دەوڵەتی پێویستە بێتە دەنگ و سوپای تورکیا ڕاگرێت لەو سنور بەزاندن و پێشێلکاریانەو، هەروەها لێپرسینەوە لە پ.د.ک بکات لەو پێشێلکاریانەی بەرامبەر بە هاوڵاتیانی خۆیان دەیکەن. ئەم کارەش بە دەنگی ئێمەو پشتیوانی و بەدەنگەوە هاتنی ئێوە دەبێت.\nکەژاڵ حەمە ڕەشید\nنیازی حامد برایم\nچالاکوانانی مافی مرۆڤ-تۆرۆنتۆ/کەنەدا\n#پارتی دیموکراتی کوردستان | #31-01-2019 |\n1. 👁 31-01-2019\n📅 رۆژی دەرچوون: 31-01-2019\n🗺 وڵات - هەرێم: کەنەدا\n➕ ئەم بابەتە لەلایەن: (نالیا ئیبراهیم)ەوە لە: Feb 1 2019 10:39AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 1 2019 10:49AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 1 2019 10:49AM باشترکراوە\n📷 فایلی وێنە 1.0.1 69 KB Feb 1 2019 10:40AM نالیا ئیبراهیم\n📕 الحملة على بادينان وآوضاع اللاجئين | پۆل: پەڕتووکخانە | زمانی بابەت: 🇸🇦 عربي\nالحملة على بادينان وآوضاع اللاجئين\nرؤوف کامل عقراوي - آ. کاوة\n🔗 خوێندنەوە / داونلۆدکردنی پەڕتووکی: الحملة على بادينان وآوضاع اللاجئين\n📥 ژمارەی داونلۆد: 740 جار\n➕ ئەم بابەتە لەلایەن: (هاوڕێ باخەوان)ەوە لە: Dec 14 2011 12:51PM تۆمارکراوە\n👁 ئەم بابەتە 5,580 جار بینراوە\n📷 فایلی وێنە 1.0.1 48 KB Dec 14 2011 12:51PM هاوڕێ باخەوان\n📕 فایلی PDF 1.0.1 7 MB 73 Dec 14 2011 12:51PM هاوڕێ باخەوان\n🚼 بادینان | پۆل: ناوی کوردی | زمانی بابەت: 🏳 کوردیی ناوەڕاست\n👁 ئەم بابەتە 2,356 جار بینراوە\n🔤 بادینان | پۆل: وشە و دەستەواژە | زمانی بابەت: 🏳 کوردیی ناوەڕاست\n🔤 بادینان | پۆل: وشە و دەستەواژە | زمانی بابەت: 🏳 هەورامی\n➕ ئەم بابەتە لەلایەن: (زریان سەرچناری)ەوە لە: Jun 27 2019 12:18AM تۆمارکراوە\n👁 ئەم بابەتە 245 جار بینراوە\n☂ بادینان بۆ رۆژنامەگەریی ئازاد | پۆل: پارت و رێکخراوەکان | زمانی بابەت: 🏳 کوردیی ناوەڕاست\nبادینان بۆ رۆژنامەگەریی ئازاد\nرێکخراوێکی ناحکومی سەربەخۆیە، کۆمەڵێک رۆژنامەنووس و یاساناس و مامۆستای زانکۆ دەگرێتەخۆی کە لە پێناو ئامادەکردن و پێگەیاندنی رۆژنامەنووسان لەسەر بنەماکانی دیموکراسی کار دەکەن.\nمێژووی دامەزراندن: ئەم رێکخراوە لە 28ی ئەیلولی 2007 لە هەرێمی کوردستانی عێراق دامەزراوە.\nچالاکییەکانی رێکخراو: چەندین چالاکی ئەنجام داون لەوانە؛ دانانی پڕۆژەی یاسای پەخشی گشتی لە هەرێمی کوردستان و پێشکەشکردنی بە ئەنجومەنی نیشتمانی کوردستان، هەروەها کۆمەلێک بەرنامەی رادیۆیی سەبارەت بە گەنجان لە دهۆک بەرهەمهێناون. پڕۆژەیەکیشی سەبارەت بە کاراکردنی رۆڵی راگەیاندن لە پڕۆسەی هەڵبژاردندا.\n➕ ئەم بابەتە لەلایەن: (هاوڕێ باخەوان)ەوە لە: Dec 18 2008 2:02PM تۆمارکراوە\n👁 ئەم بابەتە 4,923 جار بینراوە\n📄 بادینان سات | پۆل: بڵاوکراوەکان (گۆڤار، رۆژنامە و ...) | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (هاوڕێ باخەوان)ەوە لە: Sep 2 2013 5:10PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 23 2019 8:02AM باشترکراوە\n👁 ئەم بابەتە 24,380 جار بینراوە\n📷 فایلی وێنە 1.0.1 12 KB Sep 2 2013 5:10PM هاوڕێ باخەوان\n📕 بادینان في سالنامات ولایة الموصل العثمانیة ١٨٩٠-١٩١٢ | پۆل: پەڕتووکخانە | زمانی بابەت: 🇸🇦 عربي\nبادینان في سالنامات ولایة الموصل العثمانیة ١٨٩٠-١٩١٢\nخليل علي مراد\nعبدالفتاح علي البوتاني\nاربيل - ٢٠١٣\n🔗 خوێندنەوە / داونلۆدکردنی پەڕتووکی: بادینان في سالنامات ولایة الموصل العثمانیة ١٨٩٠-١٩١٢\n📥 ژمارەی داونلۆد: 1,137 جار\n1. 👁 عبدالفتاح علي البوتاني\n➕ ئەم بابەتە لەلایەن: (هاوڕێ باخەوان)ەوە لە: Feb 15 2016 10:33AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 27 2018 10:40AM باشترکراوە\n👁 ئەم بابەتە 2,950 جار بینراوە\n📷 فایلی وێنە 1.0.1 21 KB Sep 27 2018 10:40AM زریان سەرچناری\n📕 فایلی PDF 1.0.1 684 KB 75 Feb 15 2016 10:33AM هاوڕێ باخەوان\n🖇 بابەتە پەیوەستکراوەکان: 136\n62. 👁 سەرشەقام\n99. 👁 نەغەدە\n👁 ئەم بابەتە 1,429 جار بینراوە\n| کاتی ئافراندنی لاپەڕە: 5,398 چرکە!


بەرهەم ساڵح و عەبدولمەهدی كۆبوونەوە – تۆڕی میدیایی خەڵک\n2019/11/09 - 4:33 PM\nسەرۆك كۆمار و سەرۆك وەزیرانی عیراق كۆبوونەوە و جەختیان لە چاكسازی لە سەرجەم بوارەكان كردەوە.\nنووسینگەی ڕاگەیاندنی سەرۆك وەزیرانی عیراق بڵاویكردەوە، ئەمڕۆ عادل عەبدولمەهدی، سەرۆك وەزیران لەگەڵ د. بەرهەم ساڵح، سەرۆك كۆماری عیراق باسیان لە هەماهەنگی نێوان دەسەڵاتەكان و ڕێوشوێنەكانی حكومەت كرد لە بواری چاكسازیدا.\nڕاشیگەیاندووە، لە كۆبوونەوەی ئەمڕۆدا گفتوگۆ لەسەر داواكاریەكانی خۆپیشاندەران لە چوارچێوەی پاراستنی ئاسایش وڵاتدا كراوە.\nئەمە لەكاتێكدایە، كە ئەمڕۆ شەممە، عادل عەبدولمەهەدی، سەرۆك وەزیرانی عیراق وەڵامی پیامەكەی دوێنێی عەلی سیستانی، گەورە مەرجەعی باڵای شیعەكانی عیراقی دایەوە و ڕایگەیاند، پشتیوانی لە داواكاری خۆپیشاندەران دەكات و لە ڕێگەی ڕێكارە دیموكراسییەكانەوە هەوڵەكانی بۆ جێبەجێكردنی داواكارییەكانیان دەستپێكردووە.\nئاشكراشی كردووە، مووچەی پلەباڵاكانی بۆ 50% كەم دەكرێتەوە و یاسای خانەنشینی و كار و چاودێری تەندروستی پەسەند دەكرێت.\nحكومەتی عیراقخۆپیشاندەرانعادل عەبدولمەھدی


كەسێك زۆرینەی ڕۆژ بخەوێت ڕۆژووەكەی دروستە؟.. ئەوە پرسیاری كەسێكە بۆ خانەی فەتوای میسری، خانەكەش لە وەڵامدا دەڵێت "خەوتنی زۆر لە ڕۆژگاری ڕەمەزان ڕۆژوو بەتاڵ ناكاتەوە."\nخانەكەی لە ڕوونکردنەوەیەکدا کە "ناس کورد" بینیویەتی بەڵگەی بە وتەیەكی "الإمام النووي" لە «روضة الطالبين وعمدة المفتين» (2/366) هێناوەتەوە لە ئاینزای شافیعی كە وتوویەتی "ئەگەر كەسێك زۆرینەی ڕۆژ بخەوێت رۆژووەكەی دروستە".\nهەروەها "ابن قدامة" لە «المغني» (3/ 116) وتویەتی، "خەوتن كارناكاتە ڕۆژوو، ئەگەر سەرجەم ڕۆژەكەبێت یان هەندێكی".\nلە لایەکی ترەوە دەزگایەکى تەندروستى ڕایگەیاند، تێکچوونى وادەکانى خەوتن و هەستان لە مانگى ڕەمەزاندا سودى ڕۆژوگرتنەکە بۆ جەستە کەم دەکاتەوە و گرفتى تەندروستیش بەدواى خۆێدا دەهێنیت.\nبەگوێرەى ڕاپۆرتێکى وەزارەتى تەندروستى وڵاتى شانشینى عوممان کە لەهەژمارى تویتەرەکەیدا بڵاو کراوەتەوە (28ى نیسانى 2021) ئاماژە بۆ ئەوە کراوە، هەندێ ڕەفتار کاریگەرى بۆ سەر تەندروستى ڕۆژووانان هەیە و بۆى هەیە بێ بەشیان بکات لەسودمەندى ڕۆژگرتنەکە بۆ سەر جەستە، وەکو گۆڕانکارى خێرا لەکاتەکانى خەوتن و هەستان، بەتایبەت هەندێک هەیە بۆ کاتێکى کەم دەخەوێت بەشێوەی پچڕ پچڕ و لەکاتێکى نەگونجاویشدا.\nئەوەش خراوەتە ڕوو، ئەو گۆڕانکارییانە کۆمەڵێک کاریگەرى لاوەکى نەرێنى دروست دەکەن وەکو کەمبوونەوەى وریایى بەتایبەتى لەکاتى لێخوڕینى ئۆتۆمبیل و پەرشوبڵاوى بیر و بیرچوونەوە و گژرى و توڕەبوون و بێخەوى.\nهەر بەپێى وەزارەتى تەندروستى عوممان، شەونخونى کۆئەندامى بەرگرى لاشە تووشى گرفتارى دەکات کە ئەوەش هێڵى پێشەوەى بەرگرى مرۆڤە لەنەخۆشییەکان، سەربارى کاریگەرى فسیۆلۆژی لەوانە ژانە سەر و نەمانى ئیشتیهاى خواردن و تەمبەڵى و کەمهێزى ماسولکەکانى جەستە.\nلەڕاپۆرتەکەدا باس لەوەکراوە، شەونخۆنى بۆ ماوەیەکى دوور و درێژ دەبێتە هۆى کەمى هۆرمۆنى میلاتۆنین کە شەوانە مێشک دەیڕژێنیت و ئەوەش دەبێتە هۆى تێچکوونى بەشێک لەفەرمانەکانى جەستە.\nوەزارەتى تەندروستى عوممان ئامۆژگارى خەڵک دەکات، پشوویەکى باش لەم مانگەدا وەربگرن و لەگۆڕینى وادەکانى خەوتن بەخێرایى دووربکەونەوە.


هەرێم سەڵاح کلیپی نوێ بڵاو ده‌كاته‌وه\nمیوزسیان "هەرێم سەڵاح"، براى هونه‌رمه‌ندى پێشوو هه‌ردى سڵاح، له پێگه‌ى تایبه‌تى خۆى له تۆڕى كۆمه‌ڵایه‌تى ئینستاگرام نوێترین بەرهەمی هونەریی خۆی بە شێوەی کلیپ بە ناوی "هەر تۆی دەوێ" لە ئایندەیەکی نزیکدا بڵاو دەکاتەوە.\nهەرێم سەڵاح لە سه‌ر نوێترین به‌رهه‌مى نووسیویەتی: "دوای دوو هەفتەی تر گۆرانی "هەر تۆی دەوێ" هێزی جیابوونەوەم نییە، بە شێوەیەکی زۆر تایبەت لەڕووی کاری موزیک و کلیپەوە پێشکەش بە هەوادارەکانمى ده‌كه‌م".\nدوا به‌رهه‌مى ئه‌و هونه‌رمه‌نده به‌رهه‌مێك بوو به‌ناوى "ڕێگەم بدە" کە چواری کانوونی دووەم بە شێوەی دەنگ بڵاوی کردەوە، ئەمە دەبێتە دووەم کاری هونەریی کە لەمساڵدا بڵاوی ده‌كاته‌وه.\nهەرێم سەڵاح لەدایكبووی شارۆكەی رانیەیە، لە بنەماڵەیەكی هونەریدا ژیاوە و خاوەن چەندین كلیپ و گۆرانییە، سەرەتای کاری هونەریی لە ڕێگەی ژەنینی ئامێری (نەی)یەوە بووە، هه‌رێم سه‌ڵاح براى هونه‌رمه‌ندى پێشوو هه‌ردى سه‌ڵاحه.\nلە ٢ ھەفتە ی ئایندە گۆرانی (ھەرتۆی دەوێ ) ھێزی جیابوونەوەم نیە ... بە شێوەیەکی زۆرتایبەت لە ڕوی کاری میوزیک و کلیپ پێشکەشی ئێوەی ئازیز دەکەم خۆشحاڵم لە دوای گۆرانی ( ڕێگەم بدە ) کارێکی باشترو جوانترتان پێشکەش دەکەم چاوی چاوەڕوانیتان ماچ دەکەم . ھەرێم سەڵاح\nA post shared by Harem Salah (@haremsalah) on Feb 5, 2019 at 3:37am PST


ئەنجومەنی ئاسایش ڕێکەوتنی نێوان ئێران و زلهێزانی جیهان پەسەند دەکات\nئەنجومەنی ئاسایشی نەتەوە یەکگرتووەکان بە تێـکڕای دەنگ ڕێکەوتنی نێوان ئێران و زلهێزانی جیهانی پەسەندکرد، ئەوەی هەفتەی ڕابردوو لە شاری ڤیەننای نەمسا مۆکرا بە مەبەستی سنووردارکردنی بەرنامە ناوکیـیەکەی ئێران لە بەرامبەر لابردنی سزاکانی سەر ئێران.\nڕۆژی دووشەممە لە دەنگدانێـکدا هەر 15 ئەندامەکەی ئەنجومەنەکە ڕێکەوتنەکەیان پەسەندکرد، بەمەش ڕێگە خۆشدەبێت بۆ سووککردن و لابردنی سزاکانی سەر ئێران، ئەوانەی لە سـاڵی 2006 وە لە لایەن نەتەوە یەکگرتووەکان و وڵاتانی ڕۆژئاواوە بە حەوت جار دانرابوون.\nسامانثا پاوەر باڵیۆزی ئەمەریکا بۆ نەتەوە یەکگرتووەکان لەم بارەیەوە گوتی جێبەجێـکردنی بڕیاری نەتەوە یەکگرتووەکان و لابردنی سـزاکانی سەر ئێران بەندە بە وابەسـتەیی ئێران بە ڕێـکەوتنەکە لە ڕێگەی جێبەجێکردنی تەواوی خاڵەکانی.\nهۆشداری ئەوەی دا ئەمەریکا ئامادەیە سەرلەنوێ سزاکان بەسەر ئێراندا بسەپێنێتەوە ئەگەر بێت و حکومەتی ئێران خاڵەکانی ڕێکەوتنەکەی جێبەجێ نەکرد.\nجەختی لەسەر ئەوەش کرد ئەمەریکا سزاکانی دیکەی سەر ئێران دەهێڵێتەوە، ئەوانەی پەیوەست نین بە بەرنامە ناوکیـیەکە، وەکو ئەو سزایانەی پەیوەستن بە مافەکانی مرۆڤەوە.\nڤیتالی چورکین باڵیۆزی ڕووسیا بۆ نەتەوە یەکگرتووەکان ئەویش لای خۆیەوە گوتی "ئێمە نەک تەنها پەڕەیەکی نوێ هەڵدەدەینەوە، بەڵکو سەردەمێـک، ئەمەش لە ڕێگەی خولقاندنی واقیعێـکی نوێ." گوتیشی خوازیارە هەموو وڵاتان بە خێرایی لەگەڵ ئەم واقیعە نوێیەدا بگونجێن و بەشداری بکەن لە سەرخستنی ڕێکەوتنەکە.\nفڕانسوا دیلاترێ باڵیۆزی فەڕەنسا بۆ نەتەوە یەکگرتووەکان ئەویش هۆشداری دا کەوا چەند هەفتەی داهاتوو زۆر گرنگ دەبن و هەنگاو بە هەنگاو هەڵیدەسەنگێنن ئایا ئێران خواستی سەرخستنی ڕێـکەوتنەکەی هەیە یان نا.


نوری ئه‌لمالیکی ڕه‌خنه ده‌گرێت له‌وه‌ی داوای یارمه‌تی نێونه‌ته‌وه‌یی کراوه بۆ پـێـکهێنانی حکومه‌ت\nسه‌رۆک وه‌زیرانی عێراقی نوری ئه‌لمالیکی ڕه‌خنه له داواکاریـیه‌کانی نه‌یارانی سـیاسی خۆی گرتووه، ئه‌وانه‌ی داوای ده‌سـتێوه‌ردانی نێونه‌ته‌وه‌یی ده‌که‌ن بۆ چاره‌سه‌ری قه‌یرانی بنبه‌سـتی ئاکامی دوای هه‌ڵـبژاردنی په‌رله‌مانی عێراق.\nله وته‌که‌ی ئه‌مڕۆیدا له شـاری که‌ربه‌لا به‌ڕێز مالیکی گوتی ده‌سـتێوه‌ردانی ده‌ره‌کی له مشـتومڕی په‌یوه‌ست به هه‌ڵبژاردنی عێراق زیان به هه‌وڵی عێراق به بوونی به وڵاتێـکی ته‌واو سه‌روه‌ر ده‌گه‌یه‌نێت.\nئه‌وه‌ی شـایه‌نی باسه دوو ڕۆژ له‌مه‌وبه‌ر لیستی ئه‌لعێراقیـیه‌ی نه‌یاری سـیاسی لیسـتی ده‌وڵه‌تی یاسا به ڕابه‌رایه‌تی نوری ئه‌لمالیکی ڕایگه‌یاند که ڕه‌نگه داوا له ڕێـکخراوه‌کانی نێونه‌ته‌وه‌یی بکات بۆ یارمه‌تیدانیان له دامه‌زراندنی حکومه‌تێـکی ڕاپه‌ڕێنه‌ری کاروباری وڵات، ئه‌مه‌ش له پـێناو ڕێـگرتن له‌وه‌ی وه‌ک به‌ڕێز عه‌لـلاوی ده‌ڵێت گه‌مه‌کردنی سیاسی له لایه‌ن نه‌یارانی به‌شـداربووی هه‌ڵبژاردنه‌وه.


گاباران - ویکیپیدیا، ئینسایکڵۆپیدیای ئازاد\nGabaran - گباران - Gabaran\nپۆتانەکان: 37°30′38.5″N 45°12′08.5″E / 37.510694°N 45.202361°E / 37.510694; 45.202361پۆتانەکان: 37°30′38.5″N 45°12′08.5″E / 37.510694°N 45.202361°E / 37.510694; 45.202361\nگاباران گوندێکە، کەوتووەتە گوندەواری بەکشلوچای، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nگاباران ھاوسنوورە لەگەڵ ئەم گوندانە:\nلە باشوورەوە لەگەڵ گوندی حەسارا قاپوچو.\nلە ڕۆژھەڵاتەوە لەگەڵ گوندی ئیسلاملی.\nلە ڕۆژاواوە لەگەڵ گوندی تەسمالوو.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١١٩) کەس و (٣٨) خێزان بووە.\nوەرگیراو لە «https://ckb.wikipedia.org/w/index.php?title=گاباران&oldid=906024»\nئەم پەڕەیە دواجار لە ١٨:١٨ی ٧ی شوباتی ٢٠٢٢ نوێ کراوەتەوە.


کؤردی پدیا - دیاکۆ ڕەسولزادە\n👫 دیاکۆ ڕەسولزادە | ڕزگ(دەسە): زنی نۆیسە (ژیان ناۆمە) | زبان مقاله: 🏳 کوردیی ناوەڕاست\nدیاکۆ رەسووڵزادە تەمەن 23 ساڵ، مانگی رەشەمەی ساڵی 1392ی هەتاوی لەلایەن هێزە ئەمنێکانی شاری مەهاباد دەستبەسەر کراوە.\nرۆژی 08-11-2017 دادگای ورمێورمێ بەتاوانی ئەندامبوونی پارتەکانی رۆژهەڵاتی کوردستان، سزای لەسێدارەدانی بۆ دەرکرد.\n1. 👁 سابیر شێخ عەبدوڵڵا\n➕ اێ ڕکؤردە إژ لآ Nov 9 2017 11:29AM أڕا(هاوڕێ باخەوان)\n👁 اێ بەخشە 5,503 گل سئرکریائە(دێینە)\n📷 پەروەندە عەسگ 1.0.1 10 KB Nov 9 2017 11:31AM هاوڕێ باخەوان


کوردیپێدیا - 25 حاڵەتی پێشێلکاری بەرانبەر رۆژنامەنوسان کراوە\n📊 25 حاڵەتی پێشێلکاری بەرانبەر رۆژنامەنوسان کراوە | پۆل: ئامار و راپرسی | زمانی بابەت: 🏳 کوردیی ناوەڕاست\n25 حاڵەتی پێشێلکاری بەرانبەر رۆژنامەنوسان کراوە\nلە سنووری سۆرانسۆران و دەوروبەری لە ماوەی سێ ساڵی رابردوودا 25 حاڵەتی پێشێلکاری بەرانبەر بە رۆژنامەنوسان کراوە و پێشێلکارییەکانیش لە لێدان و دەست بەسەرداگرتنی کەلوپەلی رۆژنامەنوسان رێگرییکردن لەکاتی روماڵکردنی هەواڵ و بەدواداچوون خۆیان دەبیننەوە.\nئاکۆ حەمەد رابی ئەندامی نوسینگەی سۆرانی سەندیکای رۆژنامەنوسانی کوردستان: لە سنووری سۆران و دەوروبەری لە ماوەی سێ ساڵی رابردوودا 25 حاڵەتی پێشێلکاری بەرانبەر رۆژنامەنوسان کراوە، پێشێلکارییەکانیش بریتی بوونە لە لێدان و دەست بەسەرداگرتنی کەلوپەلی رۆژنامەنوسان رێگرییکردن لەکاتی روماڵکردنی هەواڵ و بەدواداچون.\nوتیشی: ئێمەش لای خۆمان بەدواداچوونمان بۆ حاڵەتەکان کردووە چ لەڕێگەی دەرکردنی بەیاننامە بێت یان سکاڵا لای دادگاکان یان قسەکردن لەگەڵ لایەنە پەیوەندیدارەکان.\n#سۆران | #10-02-2015 |\n 📡 ماڵپەڕ | 🏳 کوردیی ناوەڕاست | ماڵپەڕی خەندان - 10-02-2015\n1. 👁 10-02-2015\n📅 رۆژی دەرچوون: 10-02-2015\n➕ ئەم بابەتە لەلایەن: (هاوڕێ باخەوان)ەوە لە: Feb 10 2015 12:48PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 8 2019 4:49PM باشترکراوە\n👁 ئەم بابەتە 9,723 جار بینراوە


ئه‌نجومه‌نی باڵاو فراكسیۆنی نه‌وه‌ی نوێ: جوڵانه‌وه‌كه لەگەڵ خێزان و بزنس وا تێکەڵ کراوە ئیتر جیاكردنه‌وه‌یان سه‌خت بێت\nئەنجومەنی باڵای جوڵانه‌وه‌ی نەوەی نوێ و فراكسیۆنی جوڵانه‌وه‌كه له‌په‌رله‌مانی عێراق رایانگه‌یاند، نیگه‌رانن له‌وه‌ی جوڵانه‌وه‌كه‌یان به‌ره‌و "باندێكی سیاسی ته‌نگه‌به‌ر" براوه‌و بڕیاری ده‌سته‌جه‌معی تێدا نه‌ماوه‌و له‌گه‌ڵ خێزان و بزنس وا تێكه‌ڵ كراوه، ئیتر جیاکردنەوەیان سەخت بێت. جه‌ختیش ده‌كه‌نه‌وه"رێگە نادەین نەوەی نوێ لە بێدەنگیدا بکرێتە بازنەیەکیتری شکستی سیاسەت و ئامرازی خولیا و بەرژەوەندی تایبەتی."\nئاوێنه: ئه‌نجومه‌نی باڵای نه‌وه‌ی نوێ و فراكسیۆنی نه‌وه‌ی له‌په‌رله‌مانی عێراق، ئه‌مشه‌و(یه‌كشه‌ممه) له‌ڕاگه‌یه‌ندراوێكدا بۆ رایگشتی رایانگه‌یاند"ئێمە بە ئامانجی تێپەڕاندنی ھەمو مۆدێل و ئەزمونی سیاسی تەقلیدی و زاڵ و باو دەستمان برد بۆ دامەزراندنی نەوەی نوێ. بەو ئومێدەوە ھاتین، کە نەوەی نوێ بکەین بە ئامرازی ھەستانەوەی گەلەکەمان لە شکست: کە ئەزمونێكی سیاسی جیاوازی ئەوتۆ پێشکەشی گەلەکەمان بکەین، ببێتە جێگەی شانازیی و نمونەی چاولێکردن. بەڵام، ئێمە نیگەرانین، کە نەوەی نوێ لە جوڵانەوەیەکی سیاسی جیاواز لە مۆدێلی سیاسی زاڵ، بەرەو باندێکی سیاسی تەنگەبەری ئەوتۆ براوە، کە ھەمو دەزگا و ئۆرگانە گرنگەکانی بڕیاردان تێیدا پەراوێز خراوە و بڕیاری دەستە جەمعی تێدا نەماوە. جوڵانەوەکە بەجۆرێك لەگەڵ خێزان و بزنس تێکەڵ کراوە، ئیتر جیاکردنەوەیان سەخت بێت."\nجه‌ختیشیان كردۆته‌وه"ئێمە، ئۆرگانە سەرەکییە ھەڵبژێردراوەکانی نەوەی نوێ، لەبەردەم رایگشتی و گەلەکەمان رایدەگەیەنین کە دیدگای ئێمە جیاوازە و سورین لەسەر بەردەوامی لەسەر ئەو بنەمایانەی بانگەشەمان بۆ کردن و نەوەی نوێمان لەسەر دامەزراند. ئیتر رێگە نادەین نەوەی نوێ لە بێدەنگیدا بکرێتە بازنەیەکیتری شکستی سیاسەت و ئامرازی خولیا و بەرژەوەندی تایبەتی."\nراگەیاندنێك بۆ رایگشتی\nبۆیە، لێرەوە ئێمە ئۆرگانە سەرەکیە ھەڵبژێردراوەکانی نەوەی نوێ، لەبەردەم رایگشتی و گەلەکەمان رایدەگەیەنین کە دیدەگای ئێمە جیاوازە و سورین لەسەر بەردەوامی لەسەر ئەو بنەمایانەی بانگەشەمان بۆ کردن و نەوەی نوێمان لەسەر دامەزراند. ئیتر رێگە نادەین نەوەی نوێ لە بێدەنگیدا بکرێتە بازنەیەکیتری شکستی سیاسەت و ئامرازی خولیا و بەرژەوەندی تایبەتی. بۆ راستکردنەوەی سیاسەت لە زۆنگاوی ئێستا و میللەتەکەمان لە شکست، بۆ کۆتاییھێنان بە دەسەڵاتی پارتی و یەکێتی و حوکمی بنەماڵە کە لە ٢٨ ساڵی رابردودا بونەتە مایەی شکست و کارەسات بۆ گەلەکەمان، وەك ھەمیشە بێسڵەمینەوە و شێلگیرانە، بەردەوام دەبین.\nئەنجومەنی باڵای نەوەی نوێ\nفراکسیۆنی نەوەی نوێ لە ئەنجومەنی نوێنەرانی عێراق\nوەزارەتی تەندروستی: دو توشوبی كۆرۆنا له‌هه‌ولێر تۆماركرا \n"پارتی بڕیاریداوە لەکۆتایی ئەمساڵدا چوارده‌مین کۆنگرەی خۆی لەدھۆك ببەستێت"


WtariKurd | به‌هرۆز جه‌عفه‌ر: به‌رهه‌مهێنانى نه‌وتى كوردستان: كێڵگه‌ى خورمه‌ڵه‌و ناڕوونیه‌كانى!\n– Posted on 2018-12-12بابەتی: ئابوری\nیه‌كێك له‌گرفته‌كانى به‌رده‌م سێكته‌رى ووزه له هه‌رێمى كوردستان بریتى یه له نه‌بونى شه‌فافیه‌ت، كاتێك ئه‌نه‌لایز ئه‌كه‌ى ئه‌بێت داتا هه‌بێت، بۆئه‌مه‌ش یان ئه‌بێت په‌یوه‌ندى به ” دیلۆیت Deloitte- ” ه وه بكه‌ى، یان هه‌ندێ جار له‌ڕێگه‌ى ئه‌وانه‌ى نه‌وتى كوردستان ئه‌كڕن، یاخود له‌ڕێگه‌ى ئه‌و كه‌شتیانه‌ى كه نه‌وت له‌هه‌رێم وه‌رئه‌گرن له میناكان “ئه‌مه‌ش زۆرجار رۆیته‌رز” ئه‌یكات، وه‌یان له‌ڕاپۆرتى كۆمپانیا فره‌ڕه‌گه‌زه‌كانى بوارى نه‌وت.\nئینستیوتى مێدیتریانه، ماوه‌ى سێ مانگه سه‌رقاڵى ئاماده‌كردنى ڕاپۆرتێكى تێرو ته‌سه‌له سه‌باره‌ت به یه‌ده‌گ و سه‌رچاوه‌ى نه‌وت و غازى سروشتى هه‌رێمى كوردستان، ڕاپۆرته‌كه پتر له (40) لاپه‌ڕه‌یه به‌زمانى ئینگلیزى و، كراویشه به‌كوردى و، ئه‌كرێت به‌عه‌ره‌بى و، هه‌م له پێگه‌ى www.mirs.co بڵاوئه‌كرێته‌وه هه‌م چاپ ئه‌كرێت. نزیكه‌ى (126) سه‌رچاوه‌ى تیا به‌كارهاتووه، هیچ له‌سه‌رچاوه‌كان نه كوردین نه عه‌ره‌بى!. یه‌كێك له گرفته‌كان ده‌ست نه‌كه‌وتنى زانیارى و داتایه سه‌باره‌ت به ئاستى به‌رهه‌مهێنان له كێڵگه‌ى خورمه‌ڵه كه كۆمپانیایه‌كى خزمه‌تگوزارى كوردى ” كارگروپ -Kar Group كارى تیا ئه‌كات.\nبه‌ربادى سیاسه‌تى ووزه له‌هه‌رێمى كوردستان\nپێگه‌ى فه‌رمى وه‌زاره‌تى سامانه سروشتیه‌كان له ماوه‌ى (2) ساڵدا ته‌نها (3) بابه‌تى دابه‌زاندووه، له‌كاتێكدا پێویسته هه‌فتانه‌و مانگانه ڕاپۆرته‌كان بڵاوبكاته‌وه، یاخود ڕۆژانه كاروچالاكى وه‌زاره‌ته‌كه تیایدا پۆست بكرێت. ئێستا (2018) یه‌و مه‌سه‌له‌ن كۆمپانیاى داناگاز و پیرل پیترۆلیۆم ئه‌ڵێن له‌ماوه‌ى (2) ساڵدا كێشه‌ى كاره‌باى هه‌رێم چاره‌سه‌ر ئه‌كه‌ن، ئه‌بێت پێمان بڵێ چۆن؟. مه‌سه‌له‌ن دوو گه‌وره‌ترین پاڵیۆگه‌ى نه‌وتى هه‌رێم وه‌زاره‌تى پیشه سازى عێراق بونیادى ناوه، ئێ ئه‌مان چوون به موساته‌حه داویانه به كۆمپانیا فره‌ڕه‌گه‌زه‌كان، ئه‌بێت پێمان بڵێ بۆ؟. حكومه‌تى هه‌رێم له په‌یامێكدا مانگانه ئاستى وه‌به‌رهێنان بڵاو ئه‌كاته‌وه به‌ڵام تیایدا ئاستى به‌رهه‌مى كێڵگه‌كان ده‌ست نیشان ناكا!؟.\nبه‌شێوه‌یه‌كى گشتى له بوارى شه‌فافیه‌تدا هه‌رێمى كوردستان ئاستێكى لاوازى تۆماركردووه. هه‌رێم ئه‌ڵێت ئاستى به‌رهه‌م زیادى كردووه، له‌لایه‌كى تره‌وه به‌هۆى كۆمپانیا فره‌ڕه‌گه‌زه‌كانه‌وه ئاستى به‌رهه‌مى هه‌موو كێڵگه‌كان دیاره جگه له كێڵگه‌ى خورمه‌ڵه. په‌یوه‌ندى به خورمه‌ڵه‌وه ئه‌كه‌یت، ئه‌ڵێ “به‌رپرسى به‌رهه‌مهێنان له كارگروپ” داتاكانى لایه، په‌یوه‌ندى به په‌رپرسى به‌رهه‌مهێنانه‌وه ئه‌كه‌یت، ئه‌ڵێ ئه‌بێت به مۆڵه‌تى وه‌زاره‌تى سامانه سروشتیه‌كان ئه‌مه بكرێت، سامانه سروشتیه‌كان ئه‌ڵێ نوسراوێكمان بۆ بكه‌ن، ئێمه‌ش نوسراوه‌كه ئه‌ده‌ین به ئه‌نجومه‌نى وه‌زیران، ئه‌وانیش بۆ ئێمه، ئێمه‌ش بۆ كارگروپ، دواتر كارگروپ ڕه‌زامه‌ندى ده‌ربڕێت ئێمه لاریمان نابێت!.\nكه‌رتى نه‌وتى هه‌رێمى كوردستان- عێراق، له ساڵى (2007 ه‌وه بۆ 2018) به (5) قۆناغ دا تێپه‌ڕیوه:\nیه‌كه‌م: دامه‌زراندنى وه‌زاره‌تى سامانه سروشتیه‌كان له‌سه‌ر گریمانه‌ى هه‌ڵه، له‌ساڵى 2007 یشدا یاساى ژماره 22 له‌په‌رله‌مانى كوردستان تایبه‌ت به نه‌وت و غاز ده‌رچوێنرا، به پێى مادده‌كانى 111 و 112 و 116 و 122 ى ده‌ستورى عێراق، به‌ڵام لێره‌دا دووفاقیه‌ك له‌نێوان مه‌ركه‌ز و حكومه‌تى هه‌رێمدا هه‌یه، كه ئێستا شوێنى باسكردنى نییه.\nقۆناغى دووه‌م: ساڵى (2008 بۆ 2010) سه‌رهه‌ڵدانى ناكۆكى له‌نێوان هه‌رێم و حكومه‌تى مه‌ركه‌زى له‌په‌یوه‌ند به‌و گرێبه‌ستانه‌ى له‌گه‌ڵ ئیكسۆن كرا سێ دانه‌یان ئه‌كه‌وته ناوچه دابڕاوه‌كانه‌وه.\nقۆناغى سێهه‌م، ساڵى 2014 دواى هاتنى داعش و زیادكردنى ئاستى به‌رهه‌مهێنان بو له‌لایه‌ن هه‌رێمه‌وه به‌هۆى ئه‌وه‌ى عێراق هه‌یمه‌نه‌ى سه‌ربازى و سیاسی له‌كه‌ركوك و ده‌شتى نه‌ینه‌وا له‌ده‌ست دا.\nقۆناغى چواره‌م، دابه‌زینى نرخى نه‌وت و جێهێشتنى كۆمپانیاكان بو.\nقۆناغى پێنجه‌م: شكستى سیاسه‌تى ووزه‌ى هه‌رێم له‌به‌ر گریمانه هه‌ڵه‌كانى و، نه‌بونى شه‌فافیه‌ت و، باڵاده‌ستبونه‌وه‌ى حكومه‌تى مه‌ركه‌زى به‌غدا به‌سه‌ر هه‌رێمدا.\nبۆچى شكست؟. هێشتا وه‌زاره‌تى سامانه سروشتیه‌كان ئه‌و هه‌واڵه‌ى له وێبسایته‌كه‌یان نه‌سڕیوه‌ته‌وه، كه له ساڵى (2010) ه‌دا دوپاتى ئه‌كاته‌وه له كۆتایی (2015) هه‌رێمى كوردستان (1) یه‌ك ملیۆن به‌رمیل نه‌وت له‌ڕۆژێكدا به‌رهه‌م ئه‌هێنێت، كه‌چى تازه له (نۆڤه‌مبه‌رى2018) ه‌دا هه‌رێمى كوردستان موژدانه‌ى ئه‌وه بڵاوئه‌كاته‌وه ئاستى به‌رهه‌میان بۆ (425000) چوارسه‌ت و بیست و پێنج هه‌زار به‌رزكردۆته‌وه.!. له (ئۆكتۆبه‌رى 2018) ه‌دا حكومه‌تى هه‌رێم (325000) سێ سه‌ت و بیست و پێنج هه‌زارى به‌رهه‌مهێناوه ئێ ئه‌بێت پێمان بڵێت چۆن له مانگى دواتر (100) هه‌زار به‌رمیل ئاستى به‌رهه‌م زیادى كردووه!؟. له‌كاتێكدا به‌پێى ڕاپۆرتى كۆمپانیاكان كه‌مى كردووه،\nحكومه‌تى هه‌رێم پێمان ناڵێ ئه‌م زیادكردنه له‌كوێوه هات! بۆ نمونه ئاستى زانستى كێڵگه‌ى تاوكێ و ڕاپۆرتى گه‌نه‌ڵ ئینرجى ئاماژه به‌كه‌مكردنى ئه‌ده‌ن!؟. له‌كێڵگه‌كانى تریش، مه‌سه‌له‌ن له كێڵگه‌ى ته‌ق ته‌ق له (2014) ه‌دا نزیكه‌ى (150000) سه‌ت و په‌نجا هه‌زار بووه له (2018) ه‌دا له نێوان (13 بۆ 15) هه‌زار تێپه‌ڕى نه‌كردووه!.\nكێڵگه‌ى خورمه‌ڵه چه‌ند به‌رهه‌م ئه‌هێنێت؟.\nكێڵگه‌ى خورمه‌ڵه ئه‌كه‌وێته باكورى وێستگه نه‌وتیه‌كانى كه‌ركوكه‌وه، له‌سه‌رێكه‌وه سنور و به‌ریه‌ككه‌وته‌ى جوگرافى هه‌یه له‌نێوان هه‌رێم و حكومه‌تى عێراق دا، له‌لایه‌كیشه‌وه ئاریشه گه‌وره‌كه‌ى ئه‌وه‌یه له ڕووى نێوده‌وڵه‌تى و تێڕوانینى عێراقه‌وه خورمه‌ڵه به‌شێكه له جوگرافیاى نه‌وتى كه‌ركوك، ئینجا لایه‌نێكى ترى ئه‌م كێڵگه‌یه ئه‌وه‌یه كۆمپانیایه‌كى خزمه‌تگوزارى نه‌وتى كوردستان سه‌رپه‌رشتى به‌رهه‌مهێنان و گه‌شه‌پێدانى ئه‌كات، به‌واتایه‌كى تر به‌پێچه‌وانه‌ى هه‌موو كۆمپانیا نه‌وتیه‌كانى جیهانه‌وه ئه‌م كۆمپانیا كوردییه ئاره‌زووى شه‌فافیه‌ت و ئاشكراكردنى به‌رهه‌مهێنان و فرۆش ناكات.!. كێڵگه‌ى خورمه‌ڵه گرنگیه‌كى ترى ئه‌وه‌یه ته‌رمیناڵێكه لێوه‌ى هێڵى بۆڕى هه‌رێم به‌ره‌و فیشخابور و به‌نده‌رى جیهان ئه‌ڕوات.\nله هه‌رێمى كوردستان لایه‌نه په‌یوه‌ندیداره‌كانى بوارى ئابورى و به‌ڕێوه‌بردن دابه‌ش بون بۆ دوو به‌ره، لایه‌كیان خه‌ریكى هاژوهوژ و خه‌ڵك هاندان و پڕكردنه‌وه‌ى جه‌ماوه‌ره‌و، ناتوانیت پشت به داتاو قسه‌كانیان ببه‌ستیت. لایه‌كى تریشیان بریتى یه له‌ده‌سته‌ڵات كه “نه‌وت” یان تێكه‌ڵ به ئایدۆلۆژیاى كوردایه‌تى كردووه‌و، ڕاستییه زانستیه‌كان نابینن و قبوڵ ناكه‌ن، هاوكات به‌ده‌ستیان بێت ڕێگه‌ناده‌ن كۆمپانیا نێوده‌وڵه‌تیه‌كانیش ڕاپۆرته‌كانیان بڵاوبكه‌نه‌وه.\nسه‌ره‌نجام، بۆ گه‌یشتن به داتاى ڕاسته‌قینه، دوو گریمانه‌ى به‌هێز هه‌یه:\nیه‌كێكیان: به‌پێى ڕاپۆرته‌كه‌ى ئینستیوتى مێدیتریانه بۆ توێژینه‌وه‌ى هه‌رێمایه‌تى به‌ناونیشانى “نه‌وتى سه‌ركه‌شى كوردستان: ڕاستى، دژوارى، نا ڕوونى:\nStubborn Kurdish Petroleum Resources: Reality, Complicity, and uncertainty ” ”\nجگه له خورمه‌ڵه ته‌واوى كێڵگه نه‌وتیه‌كانى هه‌رێم له گه‌رمیانه‌وه تا زاخۆ (250000) دووسه‌ت و په‌نجا هه‌زار به‌رمیل له‌ڕۆژێكدا به‌رهه‌م ئه‌هێنن، به‌وه‌ى كه حكومه‌تى هه‌رێم ئه‌ڵێت: (325000) هه‌زار به‌رهه‌مهێنراوه، ماناى وایه كێڵگه‌ى خورمه‌ڵه بڕى (150000) سه‌ت و په‌نجا هه‌زار له‌ڕۆژێكدا به‌رهه‌م ئه‌هێنێت، ناوه‌ندى وود مه‌كه‌نزى – Wood Mackenzie له‌جیهاندا ئیش له‌سه‌ر داتا وورده‌كان ئه‌كات، له (نۆڤه‌مبه‌رى 2018) ه‌دا ڕاپۆرتێكى سه‌باره‌ت به كێڵگه‌ى خورمه‌ڵه بڵاوكردۆته‌وه، بۆ ئه‌وه‌ى ڕاپۆرته‌كه بخوێنیته‌وه‌و (Access) بیكه‌یته‌وه ئه‌بێت بڕى (2300$) دۆلار بده‌یت، به‌ڵام له سه‌مه‌ریه‌كه‌یدا دیاریكردووه كه كێڵگه‌ى خورمه‌ڵه ڕۆژانه له‌م كۆتایی (2018) ه‌دا بڕى (200000) دوو سه‌ت هه‌زار به‌رمیل به‌رهه‌م ئه‌هێنێت به‌پێى ئه‌وه‌ى له‌مدواییه‌دا فراوانكراوه.\nدووه‌م: به پێچه‌وانه‌ى خاڵى یه‌كه‌مه‌وه، لایوایه كه حكومه‌تى هه‌رێمى كوردستان كه له ساڵى (2007) ده‌ستى به‌سه‌ر خورمه‌ڵه‌دا گرت، ئه‌و كاته حكومه‌تى عێراق ڕۆژانه (60000) شه‌ست هه‌زار زیاترى لێ ده‌ر نه ئه‌هێنا. له (2007 ه‌وه بۆ 2018) حكومه‌تى هه‌رێم و كۆمپانیاى “كارگروپ” ته‌نانه‌ت (1) بیرى تازه‌یان له كێڵگه‌ى خورمه‌ڵه لێ نه‌داوه، به چى زیادى كرد؟. چه‌نه؟. له هه‌لومه‌رجێكدا كه شه‌ڕى داعش و دابه‌زینى نرخى نه‌وت و گرفته ناوخۆییه‌كانیش كاریگه‌ریان هه‌بووه.


سنە: خەلیل کەریمی بۆ بەندیخانە گواسترایەوە، نەبەز کیانپور بە دانانی بارمتە ئازاد کرا | KHRN\nماڵ ده‌ستبه‌سه‌ركردنی هاوڵاتیان\tسنە: خەلیل کەریمی بۆ بەندیخانە گواسترایەوە، نەبەز کیانپور بە دانانی بارمتە ئازاد کرا\nسنە: خەلیل کەریمی بۆ بەندیخانە گواسترایەوە، نەبەز کیانپور بە دانانی بارمتە ئازاد کرا\nby KHRN 24 ئه‌یلول 2019\n24 ئه‌یلول 2019\nرۆژی یەکی رەزبەر/ 09.22 خەلیل کەریمی چالاکی کرێکاری بۆ تێپەڕاندنی سزای دوومانگ بەندکران بۆ بەندیخانەی ناوەندیی سنە گواسترایەوە. هەروەها نەبەز کیانپور بە دانانی بارمتەی ١٠٠ میلیۆن تمەنی لە بەندیخانەی سنە ئازاد کرا.\nبە پێی زانیارییەکانی تۆری مافەکانی مرۆڤی کوردستان، خەلیل کەریمی چالاکی کرێکاری و ئەندامی یەکێتی ئازادی کرێکارانی ئێران لە ناوەڕاست مانگی پاییزی ساڵی رابردوو لەلایەن لقی یەکی دادگای شۆڕشی ئیسلامی سنەوە بە تۆمەتی پڕوپاگەندە دژی کۆماری ئیسلامی لە رێگای بەشداریکردن لە رێوڕەسمی یەکی ئەیار و کەمپەینی دژی ئیعدامی رامین حوسێن پەناهی بە ساڵێک بەندکران مەحکوم کرابوو.\nئەم چالاکە کرێکارییە لە رێکەوتی ١٤ی پوشپەڕی ١٣٩٧ی هەتاوی/ 2019.07.05 لە لقی یەکی دادگای شۆڕش تۆمەتەکانی پێڕاگەێنرا و لە ١٩ی خەرمانان/ 09.10 دادگاییەکەی بەڕێوەچوو. لەو دادگایەدا سزای ساڵێک بەندکرانی بەسەردا سەپا و پاش تانەدان لەو بڕیارە لە دادگای پێداچوونەوە، سزاکەی بۆ دوو مانگ کەم کرایەوە.\nلەلایەکی دیکەوە تۆڕی مافەکانی مرۆڤی کوردستان زانیویەتی، نەبەز کیانپور چالاکی کرێکاریی خەڵکی سنە رۆژی ٢٨ی خەرمانان/ 09.19 پاش تەواو بوونی لێپرسینەوەکان بۆ بەندیخانەی ناوەندیی سنە گواستراوتەوە و پاشان لە ٢٨ی خەرمانان/ 09.19 بە دانانی بارمتەی ١٠٠ میلیۆن تمەنی لەو بەندیخانەیە ئازاد کراوە.\nخه‌لیل كه‌ریمیده‌ستبه‌سه‌ركردنی چالاكی كرێكارینه‌به‌ز كیانپور\nمۆڵەتی چوونەدەرەوە لە بەندیخانە لە ٥ چالاکوانی کرێکاریی...


ئەو دەمەی جەنگ كۆتایی دێت. – Denegkan\nbyکامه‌ران\tApril 2, 2008\tگشتی\nئەم مانشێتە پەرەگرافێكی دەرهێنەری ناوداری شانۆیی (پیتەر بروك)ە لە كتێبی (پانتایی بۆش) بەكاریهێناوە، بۆخوێندنەوەی قۆناغە جیاوازەكانی پاش جەنگی جیهانی و بارودۆخی شانۆ لەو چركەساتانەدا، لای من ئەو پەرەگرافە بە هەمان سیاق نەهاتوەوە، ئەو چەند جارەی ئەو كتێبەم خوێندوەتەوە یادەوەریم بە ڕێچكەو گۆشەنیگایەكی تردا ڕۆشت، لای من تەنها ئەو دەمە جەنگ كۆتایی دێت كە بۆچونە دژەكانمان لە گفتوگۆیەكی جدی و لە هۆڵە تاریكەكانی نمایشدا بخەینە ڕوو، هەر وەك چۆن ئەو كاتانەی خەریكی دانان و جێگیركردنی ڕوناكی نمایشەكەمانبوین لە هۆڵەكەدا، دیمەنی ئەو چركەساتەی ئێمە لە دیمەنی كۆتایی ئەو جەنگە دەچێت كە برووك باسی كردووە، ئەكتەرێك لەوسەر تەختەی شانۆوە دانیشتوەو دەموچاوی لكاندووە بە دیوارەكەوە، ئەم دیالۆگەی (ویلی) بیكێت دەڵێت: (ئەمڕۆ رۆژێكی زۆر خۆشدەبێت، هەموو گۆرانی وتنێك پێویستە لە دڵەوە سەرچاوەبگرێت، من هەمیشە شتێك لە ناخەوە پاڵم پێوەدەنێت و پێم دەڵێت گۆرانی بڵێ) كچە هاوڕێكەی تریشمان بە ڕوخسارێكی تێكشكاوەوە لەبەردەم دەرهێنەردا وەك سەربازێك ئەمسەرەو سەری پێدەكات، (ئێ… باشە تۆزێك ڕوناكییەكە كەم بكەرەوە، با ئەو ڕەشاییەی ناخی (ویلی و وینی) زیاتر نیشان بدرێت)، ئەمە دوا ڕستەی دەرهێنەربوو بە كە بە دەنگێكی بەرز بەو كوڕە قوڕبەسەرەی وت، كە بەشێكی زۆری ژیانی لە ناو ئەو هۆڵەدا بردە سەر بۆ روناككردنەوەی نمایشەكانی ئێمەیە، بەڕێوبەری شانۆ و چەند هاوكارێكی تریشمان لە پشتەوەی دواوەی شانۆ لە بێئیشیدا جارێكیتر ئەو جەنگانەیان هێنایەوە كە رۆژانی پێشتر لە مەیخانەو لە چایخانەكاندا كردبویان، پاشتر (وینی) لە پشتەوەی تەختەی شانۆ بە دەنگێكی تێكشكاو چەند جارێك ئەم دیالۆگەی رۆڵەكەی دەڵێتەوە:(ملم شكا، یادەوەریم وردو خاش بوو، هێندە گوێم لەو قسە هیچوپوچانەبوو، لە قسەی ئەوانەی لە بێئیشیدا دەمانخەنە جەنگێكی كۆتایی نەهاتوو، پاشتریش بەڕێوبەری بەرهەم وەك بازرگانێكی دۆڕاو، بە خۆی و باوەشێكی جلوبەرگ و قوماش و شەپقەیەكی كۆنی ئیرلەندییەوە دوای سڵاوێكی پڕ لە غرورەوە خۆیكرد بە هۆڵەكەدا، هاتنی ئەو سەرەتای دەستپێكردنی دواهەمین رۆژی پرۆڤەیەو ئاماژەی نزیكبوونەوەی رۆژی نمایشە، پاش تاقیكردنەوەی سەرجەم جوڵەو دیمەن و بەشەكانی نێو نمایشەكە بە جلوبەرگ و لەبەردەمی تیشكی روناكیدا، ئێستا هەموو ستافی نمایش ئامادەن بۆ بینینی نمایشەكە لە سەرەتاوە تا كۆتایی، پاش بێ دەنگییەك و ئامادەبوونی روناكی و دیكۆرو ئەكتەرەكان یەكەم دیالۆگی نمایشەكە بەم شێوەیە دەستیپێكرد(زەنگێك لێیدا، دەنگەكە زیاتر بوو، بۆ ماوەی یەك خولەك بێدەنگی، ئەكتەرەكە لە ناوەڕاستی قوڵایی شانۆدا كەوتووە، سەری بەرزدەكاتەوە نیگاكانی بە تێڕامانەوە دەگرێتە بینەران، دواتر سەری بەرزدەكاتەوە بۆ ئاسمان، ماوەیەك بەو شێوەیە دەمێنێتەوە، یەكەم رستەی وت: ( رۆژێكی خۆشیتر) یەكەم تیشكی روناكی نمایشەكەی بەركەوت، دووەم رستەو سێیەم رستەو …هتد وترا، بەڵام لەتاریكییەكی بێ روناكیدا، وەك تاریكی ناخی (ویلی و وینی) وەك تاریكی ژیانی رۆژانەمان كارەبای هۆڵەكە بڕا.. ئەو رۆژەی پێش نمایشمان بەو شێوەیە بردە سەر.\n(دوو هەفتە جارێك (كامەران سوبحان لە ئەدەب و هونەری كوردستانی نوێ دەینوسێت.)\nNext خود …. نووسینه‌وه


مامۆستایەک لە مالیزیا ڕفێندرا و برایەوە بۆ تورکیا – بزاڤی خزمەت\nمامۆستا عارف کۆمیش سەرەڕای ئەوەی لە ژێر پارێزبەندی نەتەوە یەکگرتووەکاندا بوو ڕفێندرا و بە شێوەیەکی نایاسایی ڕەوانەی تورکیا کرا. شەوێک پێشتر مامۆستا عارف کۆمیش مامۆستا و بەڕێوەبەری خوێندنگەکانی هیبیسکەسی نێودەوڵەتی، و خانەوادەکەی لە لایەن هێزەکانی پۆلیسی سەر بە سەندیکای کۆچبەرانی مالیزیاوە دەستگیر کرابوون.\nیاسا نێودەوڵەتییەکان خرانە ژێر پێوە\nعارف کۆمیش و هاوسەر و چوار منداڵەکەی بە مەبەستی گەڕاندنەوەیان بۆ تورکیا لە سەندیکای کۆچبەران لە کوالا لامپور دەستبەسەر بوون و هەموو هەوڵەکانی پارێزەرانیش بۆ ئازاد کردنیان بێ ئەنجام کۆتایی هات.\nمامۆستا عارف و خانەوادەکەی لە بەرواری ١٢ی حوزەیرانی ٢٠١٩ لە لایەن دەزگای باڵای پەنابەرانی سەر بە نەتەوە یەکگرتووەکان (UNCHR) وە داواکارییەکانیان پەسەند کرا و خرانە ژێر پارێزبەندی نەتەوە یەکگرتووەکانەوە، لەبەر ئەوە دەستگیر کردنیان و ڕەوانە کردنەوەیان بۆ تورکیا بە پێچەوانەی ڕێکەوتننامەی نێودەوڵەتی دادەنرێت.\nشایانی باسە بە هۆی ئەوەی منداڵە بچووکەکەی مامۆستا عارف لە لایەن باڵیۆزی تورکیا لە مالیزیاوە پاسپۆرتی پێ نەدەدرا، نەیدەتوانی لە مالیزیا بچێتە دەرەوە. مامۆستا عارف لە چەند وڵاتێک وەک تورکیا و کازاغستان و تاجیکستان و مالیزیا ژمارەیەکی زۆر خوێندکاری پێگەیاندووە و سەرپەرشتی چەندین پرۆژە و توێژینەوەی زانستی خوێندکاری کردووە و زیاد لە ٥٠ مەدالیای سەرکەوتنی بەدەست هێناوە لە بواری کیمیادا.\nپێشتریش لە ساڵی ٢٠١٧ دوو مامۆستای دیکە بە بیانووی ئەوەی هاوسۆزی بزاڤی خزمەت بوون لە مالیزیا ڕفێندران و دواتر بە شێوەیەکی نایاسایی ڕەوانەی تورکیا کرانەوە.\nپزیشکێکی دەرکراو لە کارەکەی: خۆم دوو جۆری شێرپەنجەم هەیە، کچەکەشم داون سێندرۆمی هەیە، ئێمەیان جینۆساید کرد


You are at:Home»تەوەر»هەواڵ»تایبه‌ت»شوكریا برادۆست: هه‌ڵوێستى ئه‌وروپا به‌رامبه‌ر به ئێران به‌نده به سه‌ركه‌وتنى تره‌مپه‌وه\nBy nuche.net on\t 2020/09/24 تایبه‌ت, عێراق و جیهان, گرنگ\nئه‌سعه‌د مورادى، تایبه‌ت به نوچه‌نێت\nشوكریا برادۆست شاره‌زا له ئاسایشى نێوده‌وڵه‌تى له لێدوانێكى بۆ نوچه‌نێت، سه‌باره‌ت به هه‌ڵوێستى ئه‌وروپا له‌به‌رامبه‌ر ئێران گوتى، ئه‌م هه‌ڵوێسته به‌نده به سه‌ركه‌وتنى دۆناڵد تره‌مپه‌وه له هه‌ڵبژاردن، ئه‌گه‌ر ده‌ربچێته‌وه ئه‌وا ئه‌وروپا ناچار ده‌كات هاوهه‌ڵوێستى بێت.\nوه‌ك تێبینى ده‌كرێت ئه‌وروپا له زۆربه‌ى هه‌ڵوێسته‌كانى ئه‌مریكا له به‌رامبه‌ر ئێران هاوڕا نییه، شوكریه برادۆست له لێدوانێكى تایبه‌ت به نوچه نێت، پێشبینى ده‌كات ئه‌و كاته ئه‌وروپا له‌گه‌ڵ سه‌پاندنى سزاكانى سه‌ر ئێران هاوڕا بێت، ئه‌گه‌رهاتوو تره‌مپ له هه‌ڵبژاردنى سه‌رۆكایه‌تى ده‌ربچێته‌وه.\nشوكریا له درێژه‌ى لێدوانه‌كه‌ى ده‌ڵێ، “خۆشم لەگەڵ ئەو بۆچوونەم، کە ئەوروپییەکان لەگەڵ ئەوەن ترەمپ لەم هەڵبژاردنە سەرکەوتن بەدەست نەهێنێت. کاتێک ترەمپ فشاری ئابووری بخاتە سەر بانک و کۆمپانیا ئەوروپییەکان، ناچارن لەگەڵی بن، چونکە لە دوای جەنگی جیهانی دووەم ئابووری ئەوروپا کەوتووەتە ژێردەست ئەمریکا، بۆیە ئەگەر ترەمپ سەرکەوتن بەدەست بهێنێت، ئەوروپاش هاوڕای دەبێت”.


دەربارەی شەڕی ئیسرائیل-فەلەستین.. ئدریس مستەفا – Dengekan\nbyEdris Mustafa\tMay 22, 2021\tGeneral, Opinion\nلە وەڵام بە مەریوان وریا قانیع و ئاراس فەتاح\nحەڤدەی ئەم مانگە لە سایتی درەو میدیا هەردوو نوسەر وتاریکیان بڵاوکردۆتەوە بە ناوی “جەنگی ناکۆتای فەلەستین و ئیسرائیل یان کۆتایی خەون بینین بە ئاشتیەوە.” لە سەرەتادا دەبێ ئاماژە بەوە بدەین بۆچی شەڕی ئیسرائیل-فەلەستین یاخود ئیسرائیل-حەماس دەبێتە سەرنجێکی گشتگیری میدیا جیهانی و ناوچەییەکان و باسوخواسێکی گەرموگوڕی دونیای سیاسی و رۆشنبیری لە کاتێکدا هەمان شەڕی وێرانکەری لە وڵاتی تر هەن و کوشتنی منداڵ و خەڵکی مەدەنی لە چوار دەورمان روودەدەن کەچی نابنە ئەو باسە گرنگەی وەک ئیسرائیل-فەلەستین. بۆ نموونە یەمەن، هێرشی بەردەوامی تورکیا بۆ سەر هەر چوارپارچەی کوردستان، و جەندان کارەساتی شەڕ و ماڵوێرانی تر. سیاسیەکان چی دەڵێن و ناڕێسن با بیکەن بەڵام کاتێک رۆشنبیرێک یان بیریارێک و نوسەرێک دەکەوێتە ئەو تەڵەیەوە ئەوا دەبێ هەلوێستگیریەکی لێ بکرێت. ئەو تەڵەیەی کە هەموان دەهێنێتە سەر خەت کاتێک سەردێڕی هەوالەکانی دونیا دەبنە هێرشی ئیسرائیل بۆ سەر غەززە. سیاسەتی دژە ئیسرائیلی لە مێژە جێکەوتەیە لە نیو دونیای غەیرە رەسمی رۆژئاودا. لە دونیای رەسمی و نا رەسمی رۆژهەڵاتی ناوەڕاستدا، بەتایبەت وڵاتانی عەرەبی و ئیسلامی، هەرچەندە هەندێ دەولەتی عەرەبی رێکەوتتننامەی ئاشتی لەگەڵ ئیسرائیلدا هەیە و لە سالی پارەوەش چەند ولاتێکی تری عەرەبی هاتنە ریزی ئەو رێکەوتننامە ئاشتیەوە، دژە ئیسرائیلی بوون مانای هەموو ناسنامەیەکی سیاسی و فکری و رێکخراوەیی و نەتەوەیی و ئاینی دەردەخات. دیارە واخەریکە لەسەر ئاستە کۆمەڵایەتی و جەماوەریەکەشیدا ئەو عەقلە برەو دەسێنێت کە ئیسرائیل وەک هەر وڵاتێکی تری ناوجەکە و جیهانە و دەبێ لەو روانگەیەوە سەیر بکرێ و ئەم ئاوەزە لە ولاتانی نیـجە دوورگەی عەرەبیدا لە گەشەدایە چونکە مێژووی حەفتا ساڵ لە بایکۆت کردنی ئیسرائیلی درواسێیان هیچ سەمەرێکی نەبوو بگرە بە زەرەریش کەوتەوە بۆیان. بەهەرحاڵ….\nلە ئاستی جەماوەری و ئەکادیمی و میدیایی رۆژئاودا و هەروەها لە دونیای ئیسلامیدا، لە نیویدا کوردستان، دژە-ئیسرائیلی بوون یان دژە جولەکە بوون لە پێش دروستبوونی دەولەتی ئیسرائیلەوە بوونی هەیە. ناسنامەی مەسیحێتی بوونی غەرب و دواتر رەوتی چەپێتی لیبراڵی دژ بە ئیمپریالیستی هەردەم چالاک بووە و هەر دەورەیەک لە بەرگێکدا خۆی دەرخستووە و دەورەی نازیزم یەکێکە لەو دەورانە. وەک مەسەلەیەکی دینی هەردوو دیدی ثیۆلۆجی ئاینی مەسیحی و ئیسلام، ئەوە رەتدەکەنەوە جولەکە دەسەڵاتی هەبێ. وەک ئایدیۆلۆجیاش چەپەکان و لێبراڵە رادیکاڵ و تەنانەت رۆشنبیرە مۆدێرنیتەکان ئیسرائیل بە نمونەیەکی مانەوەی دونیای ئیمپریالیستی دەبینن گوایە ئیمپریالیشتی بەریتانی ئەو کیانەی دروست کردووە. وەک مەسەلەیەکی نیستمانی و نەتەوەپەرستیش ئیسرائیل وەک داگیرکەرێک وێنا دەکرێت. شیعرەکەی عەبدوڵلا پەشێو (سۆزێک بۆ فەلەستین) لەسەر ئیسرائیل نموونەیەکی بەرجەستەی ئەو تێکەڵەیەیە لە پاشخانی ئاینی و سیاسی و مێژوویی ناحەز بە جولەکە.\nهەوێنی نوسینی وتاری هەردوو نوسەر لەو پاشخانەوە توێشووی گرتووە کە عەبدوڵلا پەشێو چەند دەیەیەک پێش ئەمان بە شیعرێک سەرتوێشەکەی هەڵداوەتەوە؛ لە لایەکی تریش وەک باس و خواس کەتوونەتە ژێر کاریگەری ئەو مەشینە گەورەیەی عەقڵی غەربی و میدیای لیبراڵ دیموکراسیەکەیەوە کە هیچ کات و ساتێک بە دیدێکی بابەتیانەوە سەیری هەموو کێشەکانی دونیا ناکات بەڵکو ئەوەی خۆی دەیەوێ ئەوە دەڵێ و دەیکات. رزگاری تیبت لە چین و سەربەخۆیی فەلەستین و یۆکراین و تورکە ئوزگورەکان و موسڵمانە رۆهینگەکانیشی هاتە سەر لەم ساڵانەی دواییدا ئەو کێشانەن کە رۆژئاواییەکان هەمیشە دەیڵێنەوە لە کاتێکدا جەندان مەسەلەی بەرهەقی تر هەن نەک هەر خۆیانی پێوە خەریک ناکەن بەڵکو باسیشێ ناکەن وەک مەسەلەی کورد لە چوار وڵات، هەرێمی کەتالۆنیا و باسک و سکۆتلاند و ئێرلەندا لە ناو دڵی ئەوروپاکەی خۆیاندا. لەگەڵ ئەوەی سیاسەتی رەسمی دەوڵەتانی رۆژئاوا پشتگیری کردنی ئیسرائیلە، تا ئەم ساتە وەختە، بەڵام بە دیوێکی تردا دژە ئیسرائیلیە و لەم ساڵانەی دواییدا شەپلۆ ئەنتی-سەمیتیزم، رق بوون لە جولەکە، لە برەودایە و جوڵێنەری پشت ئەم رەوتە ترسناکە عەقڵی مەسیحیەتە بە بەگشتی کە خۆی گرمۆڵە کردووە لە نیو هێزە راستڕەو و رەگەزپەرستیەکان و گروپە ئاینیە توندڕەوە مەسیحیەکان و دەوڵەتەکانشیان باش ئاگاداری ئەم بارودۆخە ترسناکە هەن و پێدەجێ هۆلۆکۆستی تر لە رێگەبن بەڵام ئەمجارە یەک هیتلەر نابێ بەڵکو دەیان هیتلەر دەبێ. رق بوون لە جولەکە لە مێژە لە نیو دەماری مەسیحیەتدا بە هەر سێ باڵەکەیەوە دێت و دەچێ و مێژوو شاهیدێکی زیندووە لەو بارەیەوە. لە لای خۆشمان بە تێکەڵەیەک لە نیوان ئەو عەقڵیەتە غەربیە و باکگراوندی موسڵمانبوون و بیری چەپێتی دژە ئیمپریالیستی ئەو رەوتە لە دژە ئیسرائیلی یان بڵێم دژە جولەکە لە ئارادایە و نوخبەی رۆشنیر و خوێنەری کورد هەمان هەڵەی مێژوویی رۆشنبیران و نوسەرانی دەمانی جەنگی جیهانی دووەم دەکەنەوە بەرامبەر بە جولەکە. ئەم باکگراوندە موسڵمانێتیە لە نیو توێژی رۆشنبیر و سیاسی ئێمەدا بە روونی دەبنیرێ.\nهەندی بەرئەنجامی ئەو عەقڵیەتە ئەوەیە کە لەم چەند دێرەی وتارەکەی کاک مەریوان و کاک ئاراسدا دەبینرێ: “کرۆکی مەسەلەی فەڵەستین و کێشەی سەرەکیی فەڵەستینییەکان لەدەستدان و داگیرکردنی خاکەکەیانە. فەڵەستینییەکان گەلێکن خاکەکەیان داگیرکراوە و خۆشیان بە زۆر لە نیشتیمانەکەی خۆیان دەرکراون. ئەمەش ئەو تاوانە گەورەیەیە کە بەرامبەر بەوان کراوە.” ” مەسەلەکە نە مەسەلەی دینە، نە مەسەلەی بوونی ئەم یان ئەو ئایدیۆلۆژیای تایبەتە، نە مەسەلەی بوون یان نەبوونی ڕقێکی مێژوویی و دێرینە، بەڵکو مەسەلەی داگیرکردن و کۆلۆنیالیزمە.” جا بۆ ئەوەی ئەو کێشەیە بە ئاشتیانە جارەسەر بێت دەبێ، هەردوو نوسەر وتەیەکی بیرمەندی فەرەنسی ئالان بادیۆ دەهێننەوە، کە پێی وایە دەبێ “جۆرێکی نوێ لە جولەکە و جۆرێکی نوێ لە عەرەب دروست ببێت.” و ئەمانیش ئیزافەیەک دەکەنە سەر ئەو وتەیە و دەلێن “دەبێ موسڵمانێکی نوێش دروست ببێت.” بەڵکو هیوایەک بۆ جارەسەری ئاشتیانەی ئەو کێشەیە لە داهاتوودا دروست ببێت.\nخاڵی یەکەم: من پرسیار لە هەردوو نوسەر دەکەم بەوەی کە کام دەوڵەتی دونیا هەیە لەسەر داگیرکاری خاکی نەتەوەیەکی تر و ماڵ و حاڵی خەڵکێکی تر دروست نەبووبێ؟ زۆربەی دەوڵەتەکانی جیهان وەک ئیسرائیل دروست بوون گەر خراپتر نەبووبن بە تایبەت دروستبوونی وڵاتە زلهێزەکانی وەک ئەمریکا و چین و روسیا و تورکیا و کەنەدا و ئەوروپا و کیشوەری ئەمریکای لاتین. مێژوی دروستبوونی وڵات و دەولەتەکان بەشێوەیەک لە شێوەکان وەک ئیسرائیل دروستبوون بەڵام ئەوانی دی مێژوویەکی دێرینتر یان کەمێک کۆنتریان هەیە لەوەی ئیسرائیل. یاخود کام دەوڵەتی هاوچەرخ هەیە بە پلان و پاڵپشتی ئیمپریالیزمی بەریتانی و فەرەنسی و ئەمریکی دروست نەبووبن؟ تێگەیشتن لە حوکمی مێژوو بۆ دروستبوونی دەوڵەتەکان ئەوەمان پێدەڵێت کە هیچ وڵات و دەولەتێک لەسەر خاکی خوڕسک یاخود خاکێک نەبووە ئەبەدی بێت بۆ خەڵکانێک و وڵاتی لەسەر بنیاتبنێن بەڵکو گەڕان و پەلاماردان و داگیرکاری و پاوانخوازی و چاوچنۆکیەکان ئەم فۆرمە لە کیانی سیاسی و دەوڵەتی و وڵاتیان پێ بەخشیوین کە هەیە. لێرەوە بۆمان دەردەکەوێت کە چەمکی خاک لە دەستدان و داگیرکردن ناتوانێ وەڵامێکی بابەتی بێت بۆ تێگەیشتن یاخود لێکۆڵینەوە لە مەسەلەی ئیسرائیل و فەلەستین و بگرە ئەوە دیدێکی کۆنە و مەحکومە بە نا مەوزوعی.\nدووەم: لۆجیکی داگیرکردنی خاکی فەلەستینیەکان و ئاوارەکردنیان لە لایەن ئیسرائیلەوە لەو عەقڵیەتە باوەوە هاتووە کە جەندان دەیەیە لە لایەن عەرەب و ئیسلامیەکان و چەپەکانیش بە تایبەت لە دەورەی شەستەکان و حەفتاکاندا دەوترێت و دەوترێتەوە. بۆ چەپ و رۆشنبیرە لیبراڵە رۆژئاواییەکانان رق بوون لە ئیسرائیل لە روحێکی دژە-ئیمپریالیستیەوە دێت کە ئەمەش لەو رقە ئاینیە مەسیحیەوە دێت دژ بە جولەکە. عەقڵیەتێکی ئاوها کە وتاری لەوجۆرەی پێ دەنوسرێ باکگراوندێکی ئاینی یاخود موسڵمانبوونێکی ئاوهای لە پشتەوەیە کە بە ئاشکرا پەردەکەی لە رووی هەر رۆشنبیرێک لە نیویدا رۆشنبیرانی کوردیش دادەماڵرێ وەک چۆن کاک مەریوان و کاک ئاراس باس لە ئەفراندنی “موسڵمـانێکی نوێ” دەکەن وەک حەڵقەیەکی چارەسەر بۆ ئایندەی ئەو کێشەیە. عەقڵیەتی دژە جولەکەیی یاخود ئیسرائیلی رۆشنبیری کورد رەگەکەی لە باووپایرانەوە هاتووە. کاتێک هەموو جولەلەکانی کوردستان دەربەدەردەکرێن و سەردەبڕین و ماڵوموڵکیان داگیردەکرێ هیچ یەکێک لە رەمزە رۆشنبیریەکانی ئێمە لەوانە باپیری کاک مەریوان، قانیعی شاعیر، نەک هەر هەڵوێست بەڵکو یەک وشەش چیە لە زاری نایاتە دەر لەو بارەیەوە. خۆ ئەوەش “تاوانێکی گەورەیەیە کە بەرامبەر بەوان کراوە.” عەقڵیەتی باپیر چونکە موسڵمانی بوونە و جولەکە ئاینێکی ترە بۆیە ئەو رووداوە گەورەیە لە مێژووی وڵاتی ئێمەدا روودەدات بێ ئەوەی شاعیران و نوسەرانی ئێمە یەک قسەی لێوەبکەن و بگرە دژ بە جولەکەش وەستاونەتەوە و ماڵەکانیان کردە موڵکی خۆیان و ئێستاشی لەگەڵدا بێ نەوەکانیان یەک شتی لە بارەوە ناڵێن هەروەک چۆن وشەیەک نیە لە لا یەن رۆشنبیرانی ئێستاوە سەبارەت بەو مێژووە پڕ شەرمە. بۆیە من خەریکە گومان دەکەم لەوەی گەر جولەکە لە شوێنی فەلەستینیەکان بوونایە و فەلەستین دەسەڵاتداری دەوڵەتی بوایە و جولەکە دەربەدەر بکرایە ئەوا هیچ یەکێک لە کاک مەریوان و کاک ئاراس و ئەو جەپانەشی خۆیان کردۆتە ماڵ بەسەر مارکس و سوۆشیالیزمەوە ئەوەیان نەدەگوت کە ئێستە دەیڵێن. کەواتە مەسەلەکە ئەو باکگراوندە ئاینیە کوردیە موسڵمانچێتیەیە کە جولەکەی پێ دەبینێ و لێرەوەیە دەڵێ جولەکەکان داگیکەرن و خاکی فەلەستینیان داگیرکردووە و ئەو حومکە مێژووییە فەرهەم دەکەن کە زۆربەی کیانە سیاسیە دەوڵەتی و وڵاتیەکانی تری لەسەر دروست بووە.\nلەم خالەدا قسەکردن نیە لەسەر ئەوەی کێ بەرهەقە یان نا بەڵکو قسەکردنە لەسەر دروستبوون و دامەزراندنی دەولەت و وڵاتە هاوچەرخەکان کە ئیسرائیل یەکێکە لەوان و گەر بێتوو لایەنی مێژوویی دروستبوونی ئیسرائیل رەتبکەیتەوە ئەوا دەبێ هی هەموان رەت بکەیتەوە یان هەموان بدەینە بەر تانە و تەشەر. ئا لێرەوەیە ئەو وشانەی لە زاری کاک مەریوان و کاک ئاراس دێنە دەرەوە ئاگاییە مێژووییەکەی لە ئاستێکی لاوازدایە چونکە لێرەدا وەڵامی ئەو خاڵەی خۆیان دەدرێتەوە کە دەڵێن لە هەموو لایەکەوە جولەکە رووی لە ئیسرائیل کرد و بووەهۆی دەربەدەری عەرەبی فەلەستین. دەربەدەر کردنی جولەکە لە هەموو ولاتانی دونیا و بە تایبەت ئیسلامی لەوانە کوردستان، بریتی بووە لە ١) پەلامردانی کەمایەتیە ئاینیەکان هەردەم هەدەفێکی ئاسان بووە لە لایەن زۆرایەتیە ئاینیە دەسەلاتدارەکەوە و مرۆڤی ئاینیش پەلامار بۆ سەر غەیرە دینی خۆی بە ئەرکێکی خودایی دەزانێ. ٢) لێرەوەش دەستگرتن بەسەر ماڵ و موڵکەکانیاندا و ئەمەش کرا لە هەموو شوێنێ. ٣) پاککردنەوەی کۆمەڵگەی مەسیحی و ئیسلامی لە جولەکە و بە زۆر ناردنیان بۆ ئیسرائیل. ٤) سەلماندنەوەی ئەو راستیە مێژووییەی کە ئاینەکان بە خوێنی سەری یەک تینوون بەتایبەت ئەوەوی لە دوای ئەوی ترەوە بێت یاخود سەرجاوەکەی ئاینەکە کۆنەکەی پێش خۆی بێت. ئاینی جولەکە، سەرجاوەی هەردوو ئاینی مەسیحی و ئیسلامە. یەکێک لە هۆکارە سەرەکیەکانی رق لێبوونەوەی هیتلەر لە جولەکە رقە مێژووییە مەسیحیەتەکەی بوو، بە سەدان ساڵ پێش هیتلەر ئەمە روویدا لە جەندان ڵاتی رۆژئاوایی. گرنگترینیان دەمانی خاچ پەرستەکان بوو کە خۆیان ئامادە دەکرد بۆ شەڕی رزگاری قودس لە ساڵانی ١١٠٠کاندا. یەکەم کاروانی بەڕێکەوتنی خاچ پەرستەکان پەلاماردانی ژن و منداڵ و پیاو و پیری جولەکە بوو لە ناو دڵی ئوروپادا. ئەو کۆمەڵکوژیە بە کۆمەڵکوژی رەینلاند ناسراوە. لەوێدا هەر لەگەڵ دەستی خۆیاندا زیاتر لە پێنچ کە تێیدا پێنچ هەزار جولەکەیان قەتڵوعام کرد و هەموو ماڵاتیان بۆ خۆیان بردن. ئەمە لە یەکەم کاروانی بەڕێکەوتنی خاچ پەرستە ئەوروپیە مەسیحیەکان بوو بۆ شەڕی رزگارکردنی قودسی رەمزی کەرامەتی ئاینی مەسیحی کە خودی جولەکەش لە قودس دەژیان و جولەکەش ئازاد دەبوو گەر قودسیان رزگاربردایە.\nبەهەرحاڵ، دەربەدەرکردنی جولەکە لە هەموو ناوجەکانی ئەوروپا و رۆژهەڵاتی ناوەڕاستەوە عەقڵیەتێک و سیاسەتێک بوو کە خزمەتێکی زۆری بە بیری زایۆنیستی گەیاند و ئەنجامەکەشی زۆربوونیی دانیشتوانی جولەکەی لێکەوتەوە لە ئیسرائیل. جولەکە لە هەموو وڵاتانی دونیاوە دەربەدەکران بە تایبەت ئەوروپا بەرەو ئیسرائیل دەریان دەپەڕاندن، بگرە رێکەوتتنامەی وڵاتان هەبوو بۆ ئەوەی جولەکەی وڵاتەکانیان دەربکەن و روو لە ئیسرائیل بکەن و ئەم سیاسەتە تاکو ساڵانی نەوەدەکان برەوی هەبوو بە تایبەت ناردنی جولەکەی روسیا بۆ ئیسرائیل بە بەرنامەی داڕێژراو و ئیسرائیلیش بەوپەڕی سنگفراوانیەوە ئەمەی قبوڵ دەکرد. عەقڵی دژە مەسیحی لە رۆژئاوا و ئیسلامی لە رۆژهەڵات وڵاتی ئیسرائیلیان بەو ژمارە زۆرەی دانیشتوانەوە دروست کرد ئەگەرنا جولەکەی هەر وڵاتێکی تر ئامادە نەبووە زێدی خۆی بەجێ بهێڵێ و رووبکاتە فەلەستینێک کە هەرگیز نەیدیووە. چەندان ژیاننامە و یادەوەری نوسراوی جولەکەکانی ولاتە جیاوازەکان هەیە کە پێیان وابووە کۆچ کردنیان بۆ ئیسرائیل وەک دوورخراوەیەک بۆ دوورگەیەک بووە. دەوڵەتی ئیسرائیل پرۆژەی بەردەستی بن گۆریۆن بوو کە خودی جولەکەکان لە زۆربەی وڵاتانی جیهاندا بوونە قوربانی پرۆژەیەکی ئاوها و جولەکەکانی کوردستان بەشێک بوون لەو قوربانیانە.\nسێهەم: پێش فەلەستین، چەند شوێنێکی تر مەترەح کران لە کیشوەرەکانی تر تاکو ئەم دەولەتەی ئیسرائیلیان لێ دروستبکردایە لەوانە ئۆگەندا لە کیشوەری ئەفریقیا. ئەفریقیا لە زۆر رووەوە ئاسانتر دەهاتە دەست گەر بن گۆریۆنەکان لەو کیشوەرەدا ئەوەیان بکردایە بەڵام بۆ نەکرا و بۆچی فەلەستین هەڵبژێردرا ئەوا لێرەدا دەمەوێ ئەو دیدەی کاک مەریوان و کاک ئاراس بەتاڵ بکەمەوە گوایە مەسەلەی ئیسرائیل نە دینیە و نە خەونێکی مێژوویی جولەکەیە بەڵکو داگیرکاری و فراوانخوازیە. لە روویی ئایدیۆلۆجی ئاینی جولەکەوە سەیری بکەین، جولەکە هەردەم باوەڕیان بەوە نەبووە دەرگای بە جولەکە بوون بکەنەوە بۆ هەموو کەسێک لە جیهاندا و بیری زۆربوونی ژمارەی کەسانی ئاینەکەیان لە مێشکی خۆیاندا سڕیەوەتەوە ئەویش بەو هۆیەی کە ئەمان کەمایەتیەکی میللەتێکی تایبەتن لە لای خودا و گەر زۆر بێ ئەوا بۆر دەبێ واتە ئەو ئەفزەلەتیەی لای خودایان نامێنێ و خودی کەمایەتیەکەی مانای ئەفزەڵەتیەکە دەبەخشێ. لە رووی جوگرافیەوە، فەلەستین مەدای قوتری زۆر کەمی هەیە بۆ ئەو پاوانخوازی هەردوو نوسەر باسی لێوەدەکەن کە ئیسرائیل بە تەمایە بیکات بۆ فراوانکردنی خاکەکەی. ئەمە لە کاتێکدا دراوسێ عەرەبەکانی ئیسرائیل هەموو وڵاتی بەهێزی سەربازین و سەنگی سیاسی خۆیانیان هەیە بە پشت بەستن بە ناسنامەی عەرەبوونیشیان، ئومێدی ئیسرائیل بۆ فراوانخوازی ئێجگار لاوازە. لە ئەفریقیا هیچ یەکێک لەو دەربەستانە دروست نەدەبوو گەر ئیسرائیل لەوێ دروست ببوایە بە حوکمی هەژاری کێشوەرەکە لە هەموو روویەکی ئابوری و سیاسی و سەربازی و مرۆیی و فەرهەنگی و ئاینی و شوێنگەییەوە. بەڵام بۆچی فەلەستین هەڵبژێردرا لە کاتێکدا چ بن گۆریۆنەکان و چ راوێژکارە سیاسیەکانی ئیمپریالیستی بەریتانی دەیانزانی بەرەو رووی چ قورساییەکی مێژوویی و ئاینی و جوگرافی و مرۆیی دەبنەوە. کەرامەتی مێژووی، کە تەنها خۆڵ کردنە چاوی خەڵک و لەباربردنی هۆشیاری خەڵکە، چ بۆ بیری زایۆنیستی و چ بۆ ئیمپریالیستی مەسیحی بەریتانی دەوری هەبوو لەو هەڵبژاردنەی فەلەستیندا لەگەڵ ئەوەی جولەکە هەمیشە لە ژێر هێرشی مەسیحیەکاندا بوون. مەسیح کە لە بنەڕەتدا جولەکەیە لەوێ لە دایک بووە و جولەکەش بە (الارض المیعاد)ی دادەنێن و دیواری البراقی یەهودیەکان و پاشان بوونی جێگەی دێرینی دەسەلاتدارێتی پاشا داود ئەو خاڵە هاوبەشانەن کە جولەکە و مەسیحی کۆکردەوە. کەرامەتی مێژوویی یان سیاسی جێگەیەکی ئێجگار باڵای هەیە لە لای دەسەڵاتدارێتیەکان و دەولەت و میللەت و هێزەکانیان و بەشێکە لە ستراتیجیەتی بوونیان. مزگەوتی ئەقسا و دیواری البراقی یەهودیەکان و کڵێسای پیرۆزی شوێنی لە دایبوونی مەسیح هەندێک لەو کەرامەتە مێژژوویانەن. لە رووی جوگرافیشەوە، ئیسرائیل دەبێ بە چقڵی جاوی رۆژهەڵاتی ناوەڕاستی دەولەمەند لە هەموو روویەکەوە و خەریک کردنی مرۆڤگەلی نەتەوەکانی ئەو ناوچەیە بەو کێشەی قودس و دروستبوونی ململانێی ئاینی لە نیوان نەتەوەکان هەموو دەسەلاتداران قازانجی لێدەکەن و وڵاتانی عەرەبی لە پێشی هەموویانەوە سوودێکی بێ ئەندازەی لە مەسەلەی فەلەستین کردووە.\nPrevious دەربارەی ڕیکخراوبوونی کرێکاران.. موئەیەد ئەحمەد\nNext دژ.. فەرەیدوون سامان


کریس کوچێرا دۆستی له مێژینه‌ی گه‌لی کورد کۆچی‌دوایی کرد\nنووسه‌ر و رۆژنامه‌نووس و کوردناسی به‌ناوبانگی فه‌رانسه‌وی، دۆستی هه‌ره نزیکی بزاڤی مافخوازانه‌ی گه‌لی کورد ، دوای ته‌مه‌نێک خزمه‌تی زانستیانه به مێژووی نه‌ته‌وه‌که‌مان  ماڵاوایی له ژیان کرد.\nئه‌و کوردناسه ناسراوه به‌شێکی زۆر له ژیانی خۆی ته‌رخان کرد، بۆ وه‌رددانه‌وه له مێژووی گه‌لی کورد و خستنه‌به‌رباسی گرفته سیاسی و کۆمه‌ڵایه‌تییه‌کانی نه‌ته‌وه‌ی کورد و له‌وباره‌وه کۆمه‌ڵێک به‌رهه‌می به‌نرخی پێشکه‌ش به کتێبخانه‌ی مێژووی جیهان و گه‌لی کورد کردووه.\nناوبراو له رێگه‌ی دۆستایه‌تی و ئاشنایه‌تی له‌گه‌ڵ رێبه‌ری ناوازه‌ی گه‌له‌که‌مان دوکتور عه‌بدولڕه‌حمان قاسملوو زیاتر له گه‌ڵ دۆزی کورد به‌تایبه‌تی له رۆژهه‌ڵاتی کوردستان ئاشنابوو، ئه‌وه‌ش بۆ به‌هۆی ئه‌وه که دۆستایه‌تێکی باش و پڕخزمه‌تی هه‌بێ به‌رانبه‌ر به حیزب دێموکرات و خه‌باتی مافخوازانه‌ی کورد له رۆژهه‌ڵاتی کوردستان.\nکریس کوچێرا توێژه‌ر و رۆژنامه‌نووسی فه‌رانسه‌وی ، خاوه‌نی به‌رهه‌می به‌نرخی “جنبش ملی کرد” که برایم خانی یوونسی وه‌ریگێڕاوه‌ته‌وه بۆسه‌ر زمانی فارسی یه‌کێک له نموونه به‌رچاو و به بایه‌خه‌کانی ئه‌و مه‌زنه مرۆڤه‌یه که بێ‌گومان گه‌لی کورد هه‌مووکاتێک به‌شانازییه‌وه یادی لێوه ده‌کاو، به دۆست وخزمێکی هه‌ره نزیکی خۆی ده‌زانێ.\nئه‌و نووسه‌ره به‌ناوبانگه ساڵی ١٩٨٣ی زایینی له دایک‌بوو یه‌کێکه له توێژه‌رانی ناوداری رۆژهه‌ڵاتی ناوه‌ڕاست و به‌تایبه‌تی پرسی کورد. کۆچێرا له‌سه‌ر مه‌سه‌له‌ی بزاڤه میللی- دێموکراتیکی گه‌لی کورد چه‌ندین کتێبی نووسیوه‌و هه‌روه‌ها ده‌یان سیمینارو رێپورتاژ و ڕاپۆرتی ساز کردووه.\nناوبراو به تێکۆشانی خۆی بۆ به هۆی ناساندنی زیاتری پرسی کورد به جیهان و ڕێگه‌خۆشکه‌ڕیک بوو بۆ دۆستایه‌تی نێوان کورده‌کان و فه‌رانسه‌وییه‌کان.\nهه‌روه‌ها ئه‌و قه‌ڵه‌مه هه‌ڵسووڕ و مرۆڤدۆسته، له قه‌یران و شه‌ڕی عیڕاق که هه‌وڵ ده‌درا بزاڤی هه‌قخوازانه‌ی کورد له‌و وڵاته په‌راوێزبخرێ، بۆ ناساندن و خستنه‌به‌رباسی پرسی کورد له باشووری کوردستان به کۆڕ و کۆمه‌ڵه نێونه‌ته‌وه‌ییه‌کان ده‌وری وڕۆڵی به‌رچاوی گێڕا\nبه‌داخه‌وه رۆژی ١٢ی گه‌لاوێژ هه‌واڵی کۆچی‌دوایی ئه‌و نووسه‌ر و رۆژنامه‌نووسه ناوداره، له لایه‌ن “ئه‌دیت کوچێرا” هاوژینی ناوبراو بڵاوکرایه‌وه.\nگه‌لی کورد له هه‌رچوارپارچه‌ی کوردستان دۆستێکی به‌وه‌فای خۆی له ده‌ست‌دا، گیانی شاد و نموونه‌ی که‌م نه‌بێ.


📝 ئەمینداری گشتیی کۆمکاری عەرەبی پیرۆزبایی لە نێچیرڤان بارزانی دەکات بەڵگەنامەکان\n📅 کاتی تۆمارکردن Jun 14 2019 3:50PM\nجەنابی سەرۆک نێچیرڤان بارزانی سەرۆکی هەرێمی کوردس [ زۆرتر... 👁] ✖ ✖ ✖ 0 1 ✔ 91% ✍ هـ.ب. 14-6-2019 15:50:58\n📝 ئەنجومەنی وەزیرانی هەرێمی کوردستان لە پەیامێکدا هێرشە موشەکییەکەی سەر فڕۆکەخانەی ئەبها لە سعودیە ئیدانە دەکات بەڵگەنامەکان\n📅 کاتی تۆمارکردن Jun 13 2019 10:58PM\nبەتوندی ئیدانەی ئەو هێرشە مووشەکییە دەکەین کە دوێن [ زۆرتر... 👁] ✖ ✖ ✖ 0 1 ✔ 97% ✍ هـ.ب. 13-6-2019 22:58:00\n📊 پێش ساڵی 2000، 95%ی کچانی هەولێر خەتەنەکراون ئامار و راپرسی\n📅 کاتی تۆمارکردن Jun 13 2019 12:47PM\nئەندامی رێکخراوی وادی ئەڵمانی، کوردستان رەسوڵ راید [ زۆرتر... 👁] ✖ ✖ 0 2 ✔ 99% ✍ هـ.ب. 13-6-2019 12:47:01\n👫 محەمەد ئایدنەر کەسایەتییەکان\n📅 کاتی تۆمارکردن Jun 13 2019 10:35PM\nهاوسەرۆکی پارتیی دیموکراتیی گەلان (هەدەپە) له ناوچ [ زۆرتر... 👁] ✖ ✖ 0 1 ✔ 84% ✍ هـ.ب. 13-6-2019 22:35:34\n📖 هەرێم؛ ژینگەی سێ تیرۆرەکە کورتەباس\n📅 کاتی تۆمارکردن Jun 13 2019 11:48PM\nعەتا کەریم هەرێمی کوردستان گیرۆدەی هەرسێ جۆرەکەی [ زۆرتر... 👁] ✖ ✖ ✖ 0 1 ✔ 99% ✍ هـ.ب. 13-6-2019 23:48:29


بافڵ تاڵەبانی: هەموو هەوڵێكمان لە رابردودا بۆ پاراستنی خەڵكی كەركوك بووە – لڤین پرێس\nھاوسەرۆكی یەكێتیی نیشتمانیی كوردستان بە بۆنەی ساڵیادی مورافەعەكەی مامجەلال رایگەیاند، هیچ سازشێك لەسەر كوردستانیبوونی كەركوك ناكەین.\nبافڵ تاڵەبانی، لەپێگەی خۆی لەتۆڕی كۆمەڵایەتی فەیسبوك لە باسی ساڵرۆژی سەلماندنی كوردستانی بوونی كەركوك لەلایەن باوكیەوە رایگەیاند “ئەمڕۆ 17 ساڵ بەسەر مورافەعە مێژوییەكەی تۆ بۆ كەركوك تێدەپەڕێت و ئێمەش بە شانازییەوە یادی ئەو ڕۆژە مێژوییە دەكەینەوە”.\nئاماژەی بەوەش كردوە: پەیمانی خۆم دووپات دەكەمەوە كە هەمیشە هەڵگری پەیام و ڕێبازی تۆ دەبین. هەڵگری خەمی نەتەوە و زمان و بەرژەوەندی خەڵكی كوردستان بین. مێژوی درەوشاوە و پڕ لە سەروەری تۆ دەكەینە سەرمەشقی خۆمان و بە ئومێدەوە لە داهاتو دەڕوانین.\nئەو دەشڵێت “هیچ سازشێك لەسەر كوردستانیبوونی كەركوك ناكەین، بۆ مێژو دەیسەلمێنین كە ئێمەین خەمی كەركومان لەسەر شانە و هەموو هەوڵێكیشمان لە رابردودا بۆ پاراستنی خەڵكەكەی بووە و لە داهاتوشدا دەبینە ئەو قەڵغانەی كەركوك و كەركوكییەكان دەپارێزێت.”\nئێران؛ توانای دروستكردنی هەموو جۆرە فرۆكەیەكی بێفرۆكەوانمان هەیە


تشرینی دووه‌م 2018 – پەڕە 4 – basknet.org\nئەرشیفی مانگانە: تشرینی دووه‌م 2018\nروسیا تەقە لە کەشتییەکانی ئۆکراین دەکات\nفەرماندەیی ھێزەکانی دەریاوانی ئۆکراینا رایگەیاند، کەشتییەکی پاراستنی سنووری سەر بە خزمەتگوزاری ئاسایشی فیدڕاڵی رووسیا، لە نزیک گەرووی کێرچی دەریای ئازۆڤ، تەقەی لە کەشتی جەنگی ئۆکراینی کردووە. فەرماندەیی ھێزەکانی دەریای ئۆکراینا بە نووسراوێک رایگەیاند کە کەشتیەکی پاراستنی سنووری سەر بە خزمەتگوزاری ئەمنی فیدڕاڵی رووسیا تەقەی لە کەشتییەکانی سەر بە ھێزەکانی دەریای …\nهەفتەی داهاتوو دەست بە دابەشکردنی موچە دەکرێتەوە\nكۆتا مووچەی ساڵی 2018 لە مانگی 12دا دابەش دەكرێت و هیچ زانیارییەكی فەرمیش نییە بۆ چۆنێتی خەرج كردنی مووچەی مانگەكانی 10 و 11 و 12ی ئەمساڵ. بەپێی زانیارییەكان، هەفتەی داهاتوو دەست دەكرێت بە دابەشكردنی موچەی مانگی 9ی ئەمساڵ و وەك دوامووچەش دابەش دەكرێت. هەر بەپێی زانیارییەكان، ڕۆژی چوار شەممە ڕێكەوتی …\nبەهۆی بومالەرزەکەی دوێنی شەوەوە، تا ئێستا دوو کەس لە کەلار گیانیان لەدەست داوە\nبەھۆی زەمین لەرزەکەی ئەمشەو، دوو حاڵەتی گیان لەدەستدان لە قەزای کەلار تۆمار کراون، دەیان کەسیش براونەتە نەخۆشخانەکانی کەلار و خانەقین. بەڕێوەبەرایەتیی پۆلیسی گەرمیان ڕایگەیاند: تا ئێستا بەھۆی تێکچوونی باری دەروونییانەوە، ٥٢ کەس ھێنراونەتە نەخۆشخانەی فریاکەوتنی شەھید ھەژار لە کەلار، ٢ حاڵەتی گیان لەدەستدانیش ھەبووە، ئافرەتێک بە ناوی (سەبریە قادر شەریف) …\n420 کەس بەهۆی بومەلەرزەکەوە بریندار بوون\nبه‌هۆی بوومه‌له‌رزه به‌هێزه‌كه‌ی شەوی رابردوو له شاری كرماشانی رۆژهه‌ڵاتی كوردستان 420 كه‌س برینداربوون. سه‌عات 8:7 ده‌قیقه‌ی ئه‌مشه‌و به كاتی ئێران بوومه‌له‌رزه‌یه‌ك به گوڕی 6.4 پله به پێوه‌ری رێخته‌ر و به قوڵایی 7 كیلۆمه‌تر له دووری 17 كیلۆمه‌تر له شاری سه‌رپێڵی زه‌هاو و 18 كیلۆمه‌تر له شاری قه‌سر شیرین و 33 …\nخۆپێشاندەرانى پاریس: ماكرۆن دزە\nخۆپێشاندەران لە پاریس كە بەهۆی بەرزبوونەوەی نرخی سوتەمەنی و ڕێبازەكانی ئابوری (ئیمانوێل ماكرۆن) توڕەن، بەهۆی ئەو خۆپێشاندانەی كە بە (چاكەت زەردەكان) ناسراوە دوو هەفتەیە ئاڵۆزی لە سەرانسەری فەرەنسا دروست بووە. بەسەدان خۆپێشاندەر لە شەقامی ئەلیزێ كۆبوونەوەو لەوێش ڕووبەڕووی پۆلیس بوونەوەو كە نەیاندەهێشت لە كۆشكی ئەلیزێ نزیكببنەوە. ژمارەیەك لە خۆپێشاندەران سرودی …\nپێنج هەزارو (200) خێمەی ئاوارەكان به ر لافاو كه وتن\nزیاتر لە پێنج هەزارو (200) خێمەی ئاوارەكان لە ناوچە جیاوازەكانی نەینەوا بەهۆی لافاوەوە زیانی پێدەكات و زۆرینەیان تەواوی كەلوپەل و خۆراكەكانیان لەناودەچێت. لە دوو رۆژی رابردودا بارانی بەلێزمە، لە چەند ناوچەیەكی عێراق بووە هۆی دروستبونی لافاو، جگە لە گیانلەدەستدانی (10) هاوڵاتی بەپێی زانیارییەكانی وەزارەتی تەندروستی عێراق، هەزاران ئاوارە لە كەمپەكان …\nسبەی مووچه‌ی خانه‌نشینان دابه‌ش ده‌كرێت\nبه‌پێی سەرچاوەیەک لە وەزارەتی دارایی راگەیاندووە، سبه‌ینێ یه‌كشه‌ممه و دووسبه‌ی دووشه‌ممه 25 و 26ی تشرینی دووه‌می 2018 مووچه‌ی خانه‌نشینانی پێشمه‌رگه دابه‌ش ده‌كرێت. بە وتەی سەرچاوەکە، بڕیارە رۆژی سێشه‌مه 27ی تشرینی دووه‌می مووچه‌ی خانه‌نشینانی شارستانی دابه‌ش بكرێت. ش.ك\nفازڵ نەبی: دەبێ رێژەی 12%ی بودجەی کوردستان بکرێتەوە 17%\nفازڵ نەبی، بریکاری پێشووی وەزارەتی دارایی حکوومەتی عێراق،کە لە هەمان کاتدا وەک شارەزایەک بەشدارە لە کۆبوونەوەکانی وەزارەتی دارایی کوردستان بۆ پرسی بودجەی عێراق، لە گفتوگۆیەکدا چەند پرسێکی پەیوەست بە بەشە بودجەی کوردستان لە بودجەی 2019ی عێراق دەخاتە ڕوو، ئاشکرای دەکات، لە سێ بڕگەی بودجەدا 6 ترلیۆن دیناری کوردستان کەم کراوەتەوە. …\nبه شە ناوخۆیەكانی سلێمانی خۆپیشاندانیان ئەنجامدا\nئەمڕۆ یەك شەممە بەشێك لەقوتابیبانى به شە ناوخۆیەكانی سلێمانی دژی سوكایەتیكردن بەبەشێك لە قوتابیان و دابین نەكردنی پێداویستیە سەرەكیەكانی ڕۆژانەیان، خۆپیشاندانیان ئەنجامدا و شه قاميانكرد. ش.ك\nعیراق: زیانلێكه‌وتووانی لافاوه‌كانی هه‌رێم قه‌ره‌بوو ده‌كرێنه‌وه\nنوێنەرانی عیراق بە كۆی دەنگ بڕیاریدا بە قەرەبووكردنەوەی زیانلێكەوتووانی لافاوەكان لە سەر بودجەی ساڵی ٢٠١٨ ، بڕیارەكەش هاوڵاتیانی ناوچەكانی دۆڵی باڵەكایەتی و شاورێ و وەرتێ و خانەقا و ناوچەی بیتوێن و پشدەر دەگرێتەوە. د. میران محەمەد عەباس، ئەندامی كوردی ئەنجومەنی نوێنەرانی عێراق ڕاگەیاند، بە كۆی دەنگ لە پەلەمانی عیراق بڕیارماندا …\nپەڕە 4 of 25« سەرەتا...«23456\t»\t1020...کۆتا »


له‌لایه‌ن: ئیسڕا بورهان - - به‌روار: 2022-01-11-20:50:00 - کۆدی بابەت: 7567\nبڕوانامەی بەکالۆریۆس چییە؟\nبڕوانامەی بەکالۆریۆس (بە عەرەبی: البکالوریوس، بە ئینگلیزی: Baccalaureus) بڕوانامەیەکی خوێندنە لە پاش چوار ساڵ خوێندنی زانکۆ بەدەس دەهێنرێت، خاوەن ئەم بڕوانەمەیە پسپۆڕی لە بوارێکی دیاریکراو وەردەگرێت و لە ڕێی ئەو بڕوانامەیەوە هەل و بواری کارکردنی هەمەجۆری بۆ دەڕخسێت، بە گشتی ماوەی خوێندن بۆ بەدەستهێنانی ئەم بڕوانامەیە چوار ساڵە، یاخود لە هەندێک زانکۆ بە کاتژمێر دیاری کراوە، بڕی 120 کاتژمێر بۆ 128 کاتژمێر بۆ هەر کۆرسێکی خوێندن دانراوە، لە هەندێک وڵات ماوەکە کەمترە دەکرێت بە خوێندنێکی چڕ و خێرا لەگەڵ وەرگرتنی خول و ڕاهێنانی هاوینە و زستانە دەتوانرێت بە نزیکی سێ ساڵ خوێندکار ببێە خاوەن بڕوانامەی بەکالۆریۆس.\nئاستی بڕوانامەی بەکالۆریۆس لە بڕوانامەی دیبلۆم بەرزترە و لە بڕوانامەی ماجستێر نزمترە، لەدوای بەدەستهێنانی بڕوانامەی بەکالۆریۆس، بەدەسهێنانی پلەکانی تری خوێندنی باڵا نموونەی ماجستێر و دکتۆرا بە شێوەیەکی سەرەکی پشت بە بەدەسهێنانی ئەم بڕوانامەیە و نمرەکانی ئاستی خوێندنەکەی دەبەستێت.\nبڕوانامەی بەکالۆریۆس لە هەرێمی کوردستان\nلە پاش تەواوکردنی پۆلی دوانزە و تەواوکردنی ئاستی خوێندنی ئامادەیی، خوێندکار ژیانی زانکۆی دەستپێدەکات و تێیدا ناونیشانی ئەکادیمی بەدەست دەهێنێت، دەتوانیت ڕاستەوخۆ دوای پۆلی دوانزە بڕوانامەی بەکالۆریۆس وەربگرێت پاش خوێندنی بۆ ماوەی چوار ساڵ لەیەکێک لە زانکۆکانی هەرێم، دوای چوار ساڵ پسپۆڕی لە بوارێک وەردەگرێت و پاشان بڕوانامەی بەکالۆریۆس بەدەس دهێنێت، هەر یەک لە کۆلێجی یاسا و کۆلێجی ئەندازیاریی تەلارسازیی و کۆلێجی ددانسازی و دەرمانسازی ماوەی خوێندن و بەدەستهێانی ئەم بڕوانامەیە پێنج ساڵە، لە کۆلێجی پزیشکیش ماوەکەی شەش ساڵە، هەروەها دەکرێت لەدوای وەرگرتنی بڕوانامەی دیبلۆم بڕوانامەی بەکالۆریۆس بەدەست بهێنرێت.\nبایەخ و سوودی بەدەستهێنانی بڕوانامەی بەکالۆریۆس\nدەکرێت بڕوانامەی بەکالۆریۆس کلیلی نهێنی هەموو دەرگا داخراوەکان بێت و ڕۆڵی زۆری هەیە لە دابینکردن و بەدەستهێنانی کار و پیشە، چەندان سوود و قازانج بۆ کەسی هەڵگری بڕوانامەکە دابین دەکات لە گرنگترین ئەو سوودانە:\nـ دابینکردنی هەلی کاری هەمەجۆر لە بواری کارکردن.\nـ بڕوانامەی بەکالۆریۆس ئەو ناونیشانە ئەکادیمیەیە کە لێهاتویی و توانایی کەسەکە لە پسپۆڕییەکدا دەسەلمێنێت، لە ڕێگەیەوە دەتوانێت لە پسپۆڕیەکەی خۆی دەسبەکار بێت و چەندین هەلی کاری بۆ دەڕەخسێنێت.\nـ لە چەند کۆلێجێک نموونەی کۆلێجی یاسا و کۆلێجی پزیشکی، قۆناغی بەدەستهێنانی بڕوانامەی بەکالۆریۆس گرنگترین قۆناغە و بەپشت بەستن بەو بڕوانامەیە دەتوانن بڕیاری خوێندنی ماجستێر و دکتۆرا بدەن.\nبابه‌ته په‌یوه‌ندیداره‌كان به : بڕوانامەی بەکالۆریۆس


ئەو فڕۆکەوانەی بەشدار بووە لە بۆردومانی هەڵەبجەدا، بزانە چۆن بەشدار بووە. – WTARIKURD\nئەو فڕۆکەوانەی بەشدار بووە لە بۆردومانی هەڵەبجەدا، بزانە چۆن بەشدار بووە.\nئیرۆكورد بۆ مافه‌كانی مرۆڤ، ئه‌م چاوپێكه‌وتنه‌ی له‌گه‌ڵ تاریق رەمەزان سازكردوه، پاش ئەوەی ئازاد کراوە:\n* به‌پێی لێدوانی ده‌زگاكانی ئاسایش، تۆناوت “موحه‌مه‌د تاریق ره‌مه‌زان”، به‌ڵام تۆ له‌بروانامه‌ی خوێندنه‌كه‌تا ناوت “ئیبراهیم تاریق ره‌مه‌زانه”، هه‌ندێك له‌میدیاكانیش پێیانوایه ناوی حه‌قیقی تۆ” تاریق ره‌مه‌زان به‌كر عه‌لاوییه” تۆ له‌وباره‌وه چیده‌ڵێیت؟\nمن ناوی ته‌واوه‌تیم تاریق ئیبراهیم ره‌مه‌زان به‌كر ئه‌لعه‌زاوییه.\n* ده‌رباره‌ی خۆت‌و خیزانه‌كه‌ت‌و خوێندنت‌و ره‌گه‌زه‌كه‌ت بدوێ؟\nمن له‌كه‌ركوك له‌دایك بوم له‌ساڵی 1958، من توركمانێكی به بنه‌چه عه‌ره‌بم(له بنه‌ماڵه‌ی ئه‌لعه‌زاویم)، ژنم هێناوه‌و سێ منداڵم هه‌یه.\nساڵی 1964 چومه‌ته یه‌كه‌م قوتابخانه‌ی سه‌ره‌تاییه‌وه(قوتابخانه‌ی ئه‌لجه‌مهورییه)، ساڵی 1970 چومه‌ته قۆناغی ناوه‌ندی (له‌قوتابخانه‌ی ناوه‌ندی كه‌ركوك)\nله14/10/ 1978 په‌یوه‌ندیم كرد به‌كۆلیژی فرۆكه‌وانی عێراقه‌وه له تكریت، مه‌شقم كردوه له‌سه‌ر فرۆكه‌ی جۆری L/29 و L/39، له 6/1/1981 وه‌ك یاریده‌ده‌ری فرۆكه‌وان ته‌خه‌روجم كرد‌و له‌ژێر مه‌شقدابوم. له‌به‌رئه‌وه‌ی پله‌ی به‌رزم به‌ده‌دستهێنا، گواسترامه‌وه بۆ یه‌كه‌ی ئاماده‌كاری فرۆكه بۆ ته‌واوكردنی مه‌شقه‌كه‌كه‌م(له‌یه‌كه‌ی كارپێكردن)\nله‌ناوه‌راستی ساڵی 1981 مه‌شقه‌كه‌م ته‌واوكرد‌و دواتر گواسترامه‌وه بۆ موسڵ، دوای ئه‌و مه‌شقه‌كورته، ئیتر من هه‌ڵبژێررام بۆ رێكخستنی فڕینی شه‌وانه‌و رۆژانه، دوای چه‌ند كۆرسێكی كه له‌سه‌ر فرینی شه‌و من به‌ته‌واوه‌تی بووم به رێكخه‌ری فرۆكه‌وانی شه‌و.\nله‌ناوه‌راستی ساڵی 1982 دا هێزه‌كه‌مان رۆیشت بۆ بنكه‌ی ئاسمانی ره‌شید له‌به‌غدا، له 25/12/1982 دا هیزی ئاسمانی عیراقی ناردمی بۆ مه‌شقكردن له‌فه‌ره‌نسا له‌سه‌ر فڕۆكه‌ی جۆری F1 (سه‌یری بروانامه‌كه‌م كه)، له25/12/1984/ كۆرسه‌كه‌م ته‌واوكرد‌و گه‌رامه‌وه بۆ عیراق، چومه هێزی 89 له بنكه‌ی ئاسمانی سه‌دام، له‌وێ ئه‌و كاته دوو هێز هه‌بوو هێزی ئاسمانی 89 هه‌روه‌ها هێزی ئاسمانی 79 له‌گه‌ڵ هێزی فرۆكه‌ی گه‌ران‌و پشكنین.\nله 9/12/ 1984 من ده‌بو خۆم فرێدایه‌ته خواره‌وه دوای ئه‌وه‌ی كه له‌كاتی به‌جێهێنانی مشقدا فرۆكه‌كه‌م ئاگری تێبه‌ربوو، ئیتر ئه‌وه‌بو به‌سه‌ختی برینداربوم به‌هۆی ئه‌و خۆفرێدانه‌وه.\nبه‌هۆی ئه‌و بریندارییه‌وه، ئیتر نه‌متوانی له‌و بواره‌ی پێشودا خزمه‌ت بكه‌م و بۆ كاری فرۆكه‌وانی شیاونه‌بوم.\nبه‌درێژایی ساڵی 1985 من مۆڵه‌تی نه‌خۆشی بووم، له‌وماوه‌یه‌دا چاكبومه‌وه‌و له‌هه‌مانكاتدا داوامكرد خانه‌نشینكرێم به‌ڵام داواكه‌م ره‌فزكرا.\nئیتر ئه‌وه‌بو گواستمیانه‌وه بۆ قوتابخانه‌ی فێرخوازانی فرۆكه‌وانی له‌بنكه‌ی ئاسمانی ره‌شید له‌به‌غدا له‌ساڵی 1986(بێزه‌حمه‌ت سه‌یری بروانامه‌كه‌م بكه)، هه‌رله‌به‌ر ئه‌وه ئیتر من به‌ره‌سمی وازمهێنا له‌وه‌ی كه فرۆكه هه‌ڵسێنم له‌و به‌رواره‌وه، له‌واقیعدا من ساڵی 1984 كه فرۆكه‌كه‌م تێكشكا ئیتر وازم له‌كاری جه‌نگهێنا.\nدوای ئه‌وه‌ی بوومه مامۆستای فرۆكه‌وانی له‌مانگی شه‌شی ساڵی 1987دا ده‌ستمكرد به‌مه‌شقكردنی خۆیندكاران له كۆلیژی هێزی ئاسمانی له‌عێراق، مه‌شق له‌سه‌ر چه‌ند جۆرێك رووناكی فرۆكه‌ی جه‌نگی بێزه‌حمه‌ت سه‌یری دۆكیومێنته‌كانم كه له‌ماوه‌ی مانگی مارسدا پێیانه‌وه لكاوه، ده‌توانیت ئه‌وه ببینیت كه له حه‌ڤده‌و هه‌ژده‌ی مارتدا كاتێك كه هێرشكراوه‌ه‌ته سه‌ر هه‌ڵه‌بجه من به‌هیچ شێوه‌یه‌ك فرۆكه‌م لێنه‌خوڕیوه. ئه‌مه چونكه كۆتایی هه‌فته‌بوه‌و ئێمه‌ش بۆماندانراوه كه له‌كۆتایی هه‌فته فرۆكه لێنه‌خوڕین.\nمن له‌ساڵی 1991 ه‌وه ئیتر به‌ته‌واوه‌تی وازم له‌كاری لێخوڕینی فرۆكه هێناو‌و له كۆلیژی هێزی ئاسمانییه‌وه گواسترامه‌وه بۆ بنكه‌ی حوڕییه له‌كه‌ركوك‌و وه‌ك ده‌سته‌ی به‌رێوه‌به‌ر كارمكردوه، یه‌كێك له‌و هۆكارانه‌ی كه‌وایكرد وازمپێبهێنن له‌فرۆكه‌وانی‌و بمگوێزنه‌وه ئه‌وه‌بو كه ده‌یانزانی ئه‌و كاته من لایه‌نگری رژێمه‌كه‌ی سه‌دام ناكه‌م‌و هاوسۆزم له‌گه‌ڵ ئازاره‌كانی خه‌ڵكی توركمان‌و كورددا.\nله‌كۆتایی ساڵی 1995 یاخود له‌سه‌رەتای ساڵی 1996 بو، هیلاك بوم‌و به‌ته‌واوه‌تی وازمهێنا له هێزی ئاسمانی‌و بوم به رۆژنامه‌وان‌و ده‌ستمكرد به‌نوسین له رۆژنامه ناوخۆییه‌كاندا، هه‌ندێك ووتارم نوسیوه له‌سه‌ر فه‌لسه‌فه‌و سایكۆلژیاوئاین‌و هه‌روه‌ها له‌سه‌ر بیروباوه‌ڕه‌كان‌و مرۆڤایه‌تی. ئه‌نجومه‌نی باڵای رۆژنامه‌وانی هه‌وڵیدا كه‌فشاربخاته‌سه‌رم بۆئه‌وه‌ی هه‌ندێك ووتار له‌سه‌ر پیاهه‌ڵدان‌و ستایشی سه‌رۆك كۆمار بنوسم ، من نه‌مویست ئه‌وه‌بكه‌م ، به‌ڵام له‌گه‌ڵئه‌وه‌شدا ئه‌و ره‌تكردنه‌وه‌یه به‌وشێوه گشتگیرییه زۆر ترسناك بوو، له‌به‌رئه‌وه دووركه‌وتمه‌وه له‌نوسینی ئه‌و جۆره ووتارانه له‌رۆژنامه‌كاندا‌و له‌بری ئه‌وه ده‌ستمكرد به‌نوسین بۆ گۆڤاری مانگی سور‌و گۆڤاری پاراسایكۆلۆژی.\nدوای رووخانی رژێمی سه‌دام من زۆر دڵخۆش بوم، له‌گه‌ڵ كۆمپانیایه‌كی ئه‌منی به‌ریتانیدا ده‌ستمكرد به‌كاركردن،له‌مانگی 9/2004دا عه‌قدێكم كرد بۆ پاككردنه‌وه‌و صیانه‌كردنی بنكه‌ی ئاسمانی كه‌ركوك له‌گه‌ڵ كۆمپانیای پارسۆنز(سه‌یری عه‌قده‌كه‌كه‌م كه له‌ناو دۆكیومێنته‌كه‌دایه) ، ئیتر ئه‌وه‌بو ئیشه‌كه‌م به‌جێهێڵا دوای ئه‌وه‌ی كه له3/2/ 2005 له‌لایه‌ن ئاسایشه‌وه ده‌سگیركرام.\n*كه‌ی‌و له‌كوێ ده‌سگیركرایت؟\nـ له3/2/2005 ده‌سگیركرام‌و كاره‌كه‌م جێهێشتوه له‌بنكه‌ی ئاسمانی كه‌ركوك، من ئه‌و كاته وابیرم ده‌كرده‌وه كه رفێنراوم ئه‌ویش به‌هۆی ئه‌و شێوازی هه‌ڵسوكه‌وته‌ی ئه‌فسه‌رانی ئاسایش‌و شێوازی خراپ مامه‌ڵه‌كردنیان.\n*دوای ئه‌وه‌ی كه‌ده‌سگیركرایت، یه‌كه‌م جار بۆكوێیان بردیت؟\nـ دوای ده‌سگیركردنم ئه‌فسه‌رێكی ئاسایش چاوی به‌ستم‌وخستمیه دوای ئۆتۆمبیلێكه‌وه‌و بردمیان بۆ به‌ندیخانه‌ی ئاسایش له‌سلێمانی‌و له‌وێ له‌ژورێكی تاكه‌كه‌سی دایاننام (ژورێك كه یه‌ك به‌دوو مه‌تربوو).\n*هیچ یه‌كێك له‌خێزانه‌كه‌ت زانیان كه‌گیراویت؟ كه‌ی هه‌واڵیان زانیت؟\nـ خێزانه‌كه‌م بیرینه‌ده‌كرده‌وه له‌وه‌ی كه‌من ده‌گیرێم، به‌ڵام كاتێك نه‌متوانی بگه‌رێمه‌وه له‌سه‌ر كاره‌كه‌م بۆ ماڵه‌وه له‌وكاته‌دا به‌واقیعی خێزانه‌كه‌م ترسابو، هه‌موو هه‌وڵێكیاندابوو بۆ دۆزینه‌وه‌ی من‌و پرسیاریان له‌هه‌مووكه‌س كردبو ئه‌وانه‌ی كه‌ره‌نگه زانیبێتیان من چیم به‌سه‌رهاتوه به‌ڵام كه‌س هیچی پێنه‌وتبوون، ئیتر ئه‌وان راپۆرتێكیان سه‌باره‌ت به‌دیارنه‌مانی من نوسیبوو بۆ پۆلیسی عیراق ئه‌وانیش یارمه‌تی ته‌واویان دابون‌و هاریكاریان كردبون بۆ دۆزینه‌وه‌ی من.\nكوره‌كه‌م چوبوو بۆ بنكه‌ی ئاسمانی كه‌ركوك‌و پرسیاری له سوپای ئه‌مریكی كردبوو سه‌باره‌ت به‌وه‌ی كه‌ئه‌وان هیچ شتێك ده‌زانن سه‌باره‌ت به‌دیارنه‌مانم، ئه‌و له‌وێ قسه‌ی له‌گه‌ڵ كاپتن شه‌ین كردبوو، له‌وه‌ڵامدا كاپتن شه‌ین ووتبوی به‌كوڕه‌كه‌م ” ئێمه هیچ ده‌رباره‌ی باوكت نازانین‌و ئه‌گه‌ر جارێكیتر بێیته‌وه به‌م ناوه‌دا ده‌تگرین.”\nكاپتن شه‌ین، یه‌كێك بوو له‌و دوو ئه‌فسه‌ره ئه‌مریكییه‌ی كه‌منیان ده‌سگیركرد كاتێك له3/2/ 2005 بنكه‌كه‌م جێهێشت، ئه‌و یه‌كێكبو له‌وانه‌ی كه‌منیان قۆڵبه‌ستكرد‌و ته‌سلیمی ئاسایشیان كردم.\nله‌م كاته‌دا خێزانه‌كه‌م زۆرترسان‌و بیهیوابوون. وابیریانكردبوه‌وه كه‌من فڕێنراوم‌و له‌لایه‌ن تیرۆریستانه‌وه كوژراوم، دوای چه‌ند هه‌فته‌یه‌ك به‌بێ ئه‌وه‌ی هیچ هه‌واڵێكی منیان ده‌سكه‌وێ كه‌من چیم به‌سه‌رهاتوه گه‌شتبوونه ئه‌و باوه‌ڕه‌ی كه‌من مردووم.\nمن ده‌مزانی كه‌خێزانه‌كه‌م چه‌نده دیارنه‌مانی من كاریگه‌ری هه‌یه له‌سه‌ریان‌و ته‌نانه‌ت بیهوابوبوون له‌وه‌ی كه‌بچوكترین هه‌واڵیان سه‌باره‌ت به‌من ده‌سكه‌وێت.\nداوام له ئاسایش كرد رێگه‌مبدن كه له‌رێگه‌ی ته‌له‌فونه‌وه قسه له‌گه‌ڵ كوڕه نۆسالانه‌كه‌مدا بكه‌م، پارامه‌وه لێییان كه‌رێگه‌م بده‌ن ته‌نها یه‌ك ووشه‌ی پێ بڵیم بۆ ئه‌وه‌ی بزانێت كه‌من ماوم ، به‌لام ئاسایش داواكه‌یان ره‌فزكردم.\nدوای ئه‌وه‌ی شه‌وێك به‌سه‌ر ئه‌و داواكاریه‌مدا هات به‌وه‌ی كه‌داوام له‌رائید ناسرو عه‌قید سیروان كردبوو هه‌رته‌نها ئه‌وه‌نده رێمپێبده‌ن كه‌به‌ماڵه‌و بلێم من ماوم، به‌ڵام ئه‌وان ره‌فزی ئه‌ویانكرد كه‌من قسه‌ی له‌گه‌ڵ كه‌س بكه‌م هه‌تا نه‌زانن ئه‌و كه‌سه كێیه.\nله29/5/2009 دا نوێنه‌رێكی رێكخراوی خاچی سوری نێوده‌وڵه‌تی كه‌پێیان ده‌وت “نیكۆلا” هات بۆلامان‌و سه‌ردانیكردین. ئه‌مه یه‌كه‌م كه‌س بوو كه‌من له‌جیهانی ده‌ره‌وه په‌یوه‌ندی پێوه‌بكه‌م له‌وكاته‌وه‌ی كه‌گیرابوم. ئیتر ئه‌وه‌بو كاغه‌زێكی نامه‌ی خاچی سوری پێدام‌و منیش چه‌ند دێرێكی كه‌مم له‌سه‌ر نوسی بۆ خێزانه‌كه‌م، له5/7/2005 ئه‌ونامه‌یه گه‌شتبوه ده‌ست خێزانه‌كه‌م. ئه‌مه یه‌كه‌م هه‌واڵی من بوو كه‌گه‌یشتبێت به‌خێزانه‌كه‌م سه‌باره‌ت به‌وه‌ی كه‌من چیم لێهاتوه دوای چوارمانگ له‌ده‌سگیكردنم.\n*تۆ به‌چی تاوانبار ده‌كرێیت؟\nـ به‌شێوه‌یه‌كی زاره‌كی تۆمه‌تبارم به‌وه‌ی كه‌من یه‌كێك بوم له‌وكه‌سانه‌ی كه هێرشمانكردۆته سه‌ر شاری هه‌ڵه‌بجه به‌چه‌كی كیمیاوی له‌ساڵ1988دا. به‌ڵام به‌پێی یاسای عیراقی هه‌رگیز من تۆمه‌تبارناكرێم.\nتاوانباركرن به تاوانێك و تۆمه‌تباركردن به‌تاوانێك یه‌ك شت نین، من له‌وباوه‌ڕه‌دام ئه‌و جیاوازییه بۆ هه‌موو عیراقییه‌كان شتێكی زۆر به‌بایه‌خه گه‌ر ئێمه هه‌میشه چاره‌سه‌ری كێشه‌كانمان به‌پێی یاسا‌و دادگا به‌رێوه‌ببه‌ین.\nبۆنمونه من تائێستا یه‌ك دۆكیومێنتم پیشان نه‌دراوه كه‌په‌یوه‌ندی به‌و تاوانه‌وه هه‌بێت كه‌منی پێ تۆمه‌تبارده‌كرێت، ئه‌مه‌ش پێچه‌وانه‌ی یاسای ژماره 24 و 35 داگای بالای لێكۆڵینه‌وه‌ی به‌ڵگه‌نامه‌كانی عیراقه.\nكاتێك ده‌گیرێیت ده‌بێت به پێی بنه‌ماكانی مافی مرۆڤ مامه‌ڵه‌ت له‌گه‌ڵبكرێت‌و به‌وزمانه‌ش كه‌لێی تیده‌گه‌یت ده‌بێت ئه‌و به‌ڵگه‌نامه‌ت بۆ بخوێنریته‌وه كه‌پیی تۆمه‌تباركراویت.ئه‌مه ته‌نها نمونه‌یه‌كی بچوكه كه ئاسایش‌و دادگای لێكۆڵینه‌وه نه‌یانتوانی به‌پێی یاسا مامه‌ڵه‌بكه‌ن تیایدا.\nئاسایش هیچ به‌ڵگه‌نامه‌یه‌كیان ده‌سنه‌كه‌وتوه سه‌باره‌ت به‌من كه‌وه‌ك به‌ڵگه له‌دژم به‌كاربێنن.ته‌نها شتێك كه وه‌ك به‌ڵگه به‌ده‌ستیانه‌وه‌یه ئه‌وه‌یه كه له‌ژێر ته‌عزیبدا هه‌ندێك ئیعترافیان به‌من كردوه، كه‌ئه‌مه‌ش له‌رووی یاسییه‌وه وه‌رناگیرێت.\n*ئه‌و كاته‌ی له‌زیندان بوویت ته‌عزیبیان داویت؟ ئه‌و ته‌عزیبه چۆن بوو؟\nـ به‌ڵی ته‌عزیبیاندام، هه‌لواسین‌و تێهه‌ڵدان‌و لێدان، هه‌ندێكجار ده‌یاندا له‌سكم‌و سه‌ردڵم‌و له‌هۆش خۆم ده‌چوم، هه‌میشه له‌وماوه‌ی كه پرسیار‌و لێكۆڵینه‌وه‌یان له‌گه‌ڵ ده‌كردم چاوم به‌سترابو‌و ده‌ستم له‌دواوه زنجیركرابوو كه‌ئه‌وه زۆر ئازاری ده‌دام.\nله‌و كاته‌ی كه‌ده‌ست‌و چاوم به‌سترابوو لێیانده‌دام. هه‌ركاتێك له‌لایه‌ن ئه‌فسه‌ره‌كانی ئاسایشه‌وه لێپرسینه‌وه‌م له‌گه‌ڵ بكرایه ، له‌وێدا سێ‌و چوار چه‌كدار ئاماده‌بون به‌كیبَل‌و شه‌للاقه‌وه، ئه‌وكاته‌ی كه ئه‌فسه‌ره‌كه پێی بوتنایه، تێم به‌رده‌بون. پیسترین لێدان ئه‌وه‌بو كه به‌كێبڵ ده‌یاندا له‌سه‌ر پێم. هه‌روه‌ها روبه‌رووی شێوازیتری ئه‌شكه‌نجه‌ی فیزیكی بوینه‌وه‌ته‌وه، بۆنمونه هه‌موو رۆژێك لێدانی مۆسیقایه‌كی كوردی توند له‌سه‌عات 7 به‌یانی تاسه‌عات 11.\nئاسایش شێوازیتری ئه‌شكه‌نجه‌یان به‌كارده‌هێنا به‌ڵام له‌سه‌ر مننا به‌ڵكو له‌سه‌ر خه‌ڵكانیتر. هه‌ندێكجار قالبه سه‌هۆڵی گه‌وره‌یان داده‌نا له‌ناو ژووره ئینفیرادیه‌كان‌و زیندانییه‌كانیان به‌رووتی له‌سه‌ر ئه‌و قاڵبه سه‌هۆڵانه داده‌نا. ئه‌و ژووره ئینفیرادیانه 90 سم به 90سم بوون.هه‌روه‌ها زۆربه‌ی ئه‌و ژورانه‌ی زیندان قولاپی هه‌ڵواسینی تیادانراوه‌و زیندانیان پیاهه‌ڵده‌واسین.\n*له‌كوێ زیندانی بویت؟ ناوی ئه‌و زیندانه چیبو؟\nـ یه‌كه‌مجار له‌ئاسایشی گشتی بووم، له3/2/2005 تاوه‌كو 6/6/ 2005 له‌زیندانی ئینفیرادی دابووم، دوایی له‌سه‌ره‌تایی ساڵی 2007 گواستمیانه‌وه بۆ هۆڵی یه‌كی زیندانی “كانی گۆمه”.\n*ئاسایش چۆن ره‌فتاریده‌كرد‌و رۆڵی چۆنبوو؟\nـ به گشتی ئاسایش به‌شێوازێكی دڕندانه لێدانی ده‌كردین‌و ئازاری ده‌ده‌این‌و ده‌یانترساندین، به‌لام هه‌ندێك له‌و ئاسایشانه به‌ره‌حمتربون‌و عادلتربون‌و ئه‌و هه‌ڵسوكه‌وته‌یان پێناخۆشبو كه له‌گه‌ڵمانده‌كرا.\n*خواردن‌و خه‌وتن‌و خۆشۆرینتان چۆن بوو له‌زیندانا؟\nـ هه‌ندێكجار زیندانییه‌كان له‌ئاسایشی سلێمانی له ژووری تاكه‌كه‌سی داده‌نران، ژوره‌كه قه‌باره‌كه‌ی 90 به90سم بو، ئه‌و ژوورانه له‌زستاندا ساردبون‌و له‌هاویندا گه‌رم. هۆڵه‌كانی زیندان پیس‌و قه‌ره‌بالغ بوون. هه‌فته‌ی یه‌كجار خۆمان ده‌شۆری و بۆمان هه‌بوو یه‌كجاریش جله‌كانمان بشۆرین، به‌لام شوێن نه‌بوو جله‌كانمانی تیاهه‌ڵواسین تا ووشكبێته‌وه، بۆیه به‌ته‌ڕی ده‌مانكرده‌به‌ر، ئه‌مه‌ش بوه‌هۆی ئه‌وه‌ی كه توشی چه‌ندین نه‌خۆشی پێست ببین.\nهه‌روه‌ها، له‌ناو زینداندا دوو ته‌والێتی پیس‌و یه‌ك حه‌مام هه‌بوو، هه‌ركاتێك بتویستایه بچیته سه‌رئاو ده‌بو 15ـ 20 ده‌قیقه چاوه‌ڕێتبكردایه.\nزیاتر له 550 زیندانی ئاسایش هه‌بو دكتۆرێكیان نه‌بو، ته‌نها یه‌ك په‌رستاری كوڕ هه‌بوو كه‌ناوی كامه‌ران بوو هه‌موو رۆژێك 8:00 تا 12:00 ده‌وامی ده‌كرد‌و شاره‌زای ده‌رمان‌و نه‌خۆشییه‌كان نه‌بو.\nخواردنیش به جۆری خراپ‌و به‌بڕی كه‌م ده‌درا، هه‌ندێك له‌پاسه‌وانه‌كان پێیانده‌وتین كه حكومه‌ت رۆژانه 11 دۆلاری بریوه‌ته‌وه بۆ هه‌ر زیندانییه‌ك، به‌ڵام ئه‌وه‌ی پێمانده‌درا بایی دوو دۆلاریش نه‌بوو.\n*ده‌تتوانی پاریزه‌ر بگری؟ پرۆسه‌ی یاسای چۆن به‌رێوه‌ده‌چوو هه‌روه‌ها مافی به‌رگریكردن له‌خۆ چۆن بوو؟\n– هه‌رگیز رێتپێنه‌ده‌درا پارێزه‌ربگریت، كاتێكیش كه‌چاوم كه‌وت به‌دوو دادووه‌ر له‌سلێمانی هه‌ره‌شه‌ی لێدانیانلێكردم‌و فشاریان خسته سه‌رم بۆئه‌وه‌ی ئیمزایكه‌م كه پارێزه‌رم ناوێت.\n*ئاسایش زیندانی بیانی هه‌بوو؟ مامه‌ڵه‌یان له‌گه‌ڵ ئه‌وان چۆن بوو؟\nـ به‌ڵی زیندانی بیانییان هه‌بوو، بۆنمونه یه‌كێك له‌وانه كه‌من ده‌مناسی، كوڕێكی ته‌مه‌ن 16 ساڵ به‌ناوی ئاوات سه‌لاحه‌دین بوو كه‌به ئه‌سڵ كوردبوو، به‌ڵام هاوڵاتی سویدی بوو، ئه‌م كوڕه به‌تۆمه‌تی په‌یوه‌ندیكردن به ئه‌نصار ئیسلامه‌وه ده‌سگیركرابوو، ئه‌و كاته‌ی كه‌به‌سه‌ردان هاتۆته‌وه بۆكوردستان‌و سه‌ردانی هه‌ڵبجه‌ی كربو.\n*تۆ له‌ماوه‌ی مانگی یه‌ك تاوه‌ك مانگی پێنجی ساڵی 1988 چیتكردوه ؟ به‌به‌ڵگه‌وه بیسه‌لمێنه.\nـ من ئه‌و كاته مامۆستای فرۆكه‌وانی بووم له‌كۆلیژی هێزی ئاسمانی عیراقی، من ئه‌و كاته له‌هێزی یه‌ك بووم‌و پله‌كه‌م كاپتن بوه، به‌رپرسه‌كه‌مان ناوی خالید موتله‌گ عه‌بدولهادی بوو، بێزه‌حمه‌ت سه‌یری ئه‌و به‌ڵگه‌نامانه‌بكه، ده‌توانێت ئه‌وه‌ببینیت كه حه‌ڤده‌و هه‌ژده‌ی مانگی مارتی 1983 كۆتایی هه‌فته بووه، عاده‌تن له كۆتا رۆژه‌كانی هه‌فته‌شدا فرۆكه هه‌ڵنه‌ساوه.\n*چی ده‌زانی ده‌رباره‌ی بۆردوومانی هه‌له‌بجه؟\nـ ساڵی 1991بوو بۆ یه‌كه‌مجار زانیم كه‌هه‌ڵه‌بجه بۆمبارانكراوه، خۆتده‌زانیت سه‌دام‌و رژێمه‌كه‌ی چاودێرییه‌كی توندی هه‌بو به‌سه‌ر خواره‌وه‌دا، ئه‌وكاته‌ی كه ه‌پێشمه‌رگه كه‌ركوكی بۆماوه‌یه‌كی كه‌م كۆنترۆڵكرد، له‌رێگه ی چه‌ند هاوڕێیه‌كی كورده‌وه شریتێكی ڤیدیۆیم بینی له‌سه‌ر بۆردوومانی هه‌ڵەبجه.\n*به‌رای تۆ، كێ به‌رپرسه له‌و هێرشه بۆردومانییه‌ی سه‌ر هه‌ڵه‌بجه؟\nـ ستراكچه‌ری فه‌رمانده‌ی ئۆپه‌راسیۆنی هێزی ئاسمانی عیراق دابه‌ش بووبوو به‌سه‌ر دوو ده‌سه‌ڵاتی سوپاییدادا: یه‌كه‌میان، هێزی ئاسمانی عیراقی كه‌كۆنترۆڵی هێرشه زه‌مینییه‌كان‌و بۆردوومانی هێزه‌كانی ده‌كرد . دووه‌میان، هێزی به‌رگری ئاسمانی، كه‌كۆنترۆلی رێكخستنی هێزه ئاسمانییه‌كان‌و بنكه‌ی هه‌ڵدانی ساروخ‌و كاروباری راداری كردبوو.\nئه‌م دووانه، له‌ژێر كۆنترۆڵی فه‌رمانده‌ی گشتی هێزه چه‌كداره‌كاندابوو كه‌سه‌دام خۆی فه‌رمانده‌ی گشتی هێزه چه‌كداره‌كان بوو، ئه‌گه‌ر مه‌به‌ستت له‌وه‌یه كه‌چ كه‌سێك به‌رپرسه له‌و بۆردومانه، ئه‌وه من له‌بیرم نیه، چونكه من ئه‌وكاته مامۆستای فرۆكه‌وانی بوم، به‌ڵام له‌و بڕوایه‌دام ناوی سه‌ركرده فه‌رمانده‌ره‌كانی ئه‌و بۆردومانه له‌شوێن‌و دۆكیومێنتێكدا نوسراون.\n*به‌پێی لێدوانی ئاسایش، تۆ له‌نه‌خۆشخانه هه‌ڵهاتووی، تۆش له‌و باوه‌ڕدای سه‌رۆك تاله‌بانی فه‌رمانی ئازادكردنی داویت. راستییه‌كه‌ی چۆنه؟\nـ له25/10/ 2007، له‌زیندانی كانی گۆمه‌وه بردمییان بۆ زیندانی ئاسایشی گشتی، عه‌قید ناسرـ ئه‌فسه‌ری ئاسایش داوای لێكردم مانگرتنم له‌خواردن بشكێنم، به‌ڵام من ره‌فزمكرد.\nعه‌قید ناسر بانگی دكتۆرێكی كرد بۆ ئه‌وه‌ی بمبینێت، دكتۆره‌كه فه‌حسی كردم‌و پێیووت كه‌من زۆرهیلاك‌و لاوازم و باردۆخم دژواره، بۆیه ده‌بوایه ئه‌وان له‌رێگه‌ی ده‌ماره‌وه خۆراكیان پێبدامایه، دوای ئه‌وه بردمییان بۆ هۆڵی دووی زیندانه‌كه.\nله26/10/2007، براكه‌م‌و كوره گه‌وره‌كه‌م سه‌ردانیانكردم‌و پێیان ووتم هاوڕێ به‌ریتانییه‌كه‌م(ئان كلۆد) بانگیكردون‌و پێی ووتون كه سه‌رۆك تاله‌بانی به‌شه‌خسی ته‌له‌فونی بۆ سه‌یفه‌دین(به‌رپرسی گشتی ئاسایش) كردوه‌و فه‌رمانپیێداوه كه ده‌سبه‌جێ ئازادم كات. من ئه‌و كاته باوه‌ڕم پێنه‌كردن، له‌وبروایه‌دابوم كه فێل له‌من ده‌كه‌ن بۆ ئه‌وه‌ی مانگرتنه‌كه‌م بشكێنم، چونكه ئه‌وان زۆر بێتاقه‌تبوون سه‌باره‌ت به ته‌ندرووستی من.\nله 28/10/2007 ، پاسه‌وانێك بردمی بۆلای حاجی جه‌مال(سكرتێری مامۆستا سه‌یفه‌دین)و ئه‌ویش ووتی:”كاك تاریق برۆن بۆلای سه‌یفه‌دین.” كاتێك گه‌شتینه ئۆفیسه‌كه‌ی سه‌یفه‌دین براكه‌شم له‌وێبوو. سه‌یفه‌دین ووتی: “كاك تاریق پیرۆزه،مام جه‌لال فه‌رمانی پێداوم كه‌تۆ ئازادكه‌م، به‌ڵام من چه‌ند داواكارییه‌كه‌م هه‌یه، ده‌مه‌وێت سه‌رو ریشت كورتكه‌یته‌وه‌و هه‌ندێك شیربخۆیته‌وه به‌رله‌وه‌ی زیندان به‌جێبێڵیت”.\nمن یه‌كه‌م جار ره‌فزی داواكاریه‌كانی سه‌یفه‌دینم كرد، به‌ڵام براكه‌م داوای لێكردم یه‌كێك له‌و سێ داواكارییانه ئه‌نجامبده‌م له‌به‌ر\nرێزی سه‌یفه‌دین، هه‌ربۆیه رازیبوم قژم كورتكه‌مه‌وه به‌ڵام ریشم نه‌تاشی .\nمن داوامكرد سه‌یفه‌دین دۆكیومێنته شه‌خسییه‌كانم بۆ بگه‌ڕێنێته‌وه‌و به‌نوسراوێكی فه‌رمی ده‌ریخات كه من بێتاوانم و له‌سه‌ر فه‌رمانی سه‌رۆك تاڵه‌بانی ئازاد كراوم، به‌ڵام ئه‌و ره‌فزیكرد‌و وتی “تۆ مام جه‌لال ئازادیكردوی نه‌ك وه‌رقه”.\nسه‌رچاوه: ماڵپه‌ری ئیرۆكورد\nبورهان شێخ ڕەئوف: هاوپەیمانى سەربازى ئیسرائیل و وڵاتانى کەنداوى عەرەبى بەرەو کوێ؟\nچۆنیەتی دەستگیرکردنی سەدام حوسێن لە سەر زاری وتەبێژی عەشیرەتی بێجاتەوە/ بەشی چوارەم و کۆتایی.


سه‌رۆك نێچيرڤان بارزانى: چاره‌سه‌رى كێشه‌كانى عيراق، ڕوانگه‌يه‌كى تازه‌ى ده‌وێت\nسەرلەبەیانیی رۆژی شەممە 25/9/2021 بە ئامادەبوونی بەڕێز نێچیرڤان بارزانی، سەرۆكی هەرێمی كوردستان، بەڕێزان باڵیۆز و كونسوڵ و نوێنەرانی وڵاتانی بیانی و بەرپرسانی ئیداريی هەرێمی كوردستان و مامۆستایانی زانكۆ و كەسانی ئەكادیمی، لە هەولێر كۆنفرانسی (عیراق .. قەدەرێكی تراژیدی) بەڕێوەچوو.\nلە كۆنفرانسەكەدا سەرۆك نێچیرڤان بارزانی وتەیەكی لەبارەی دۆخى سياسى و كێشه‌كانى عيراق و چاره‌سه‌رييه‌كانى پێشكەش كرد، ئەمە دەقەكەیەتی:\nهەموو لایەك بە خێر بێن..\nبێگومان گه‌لى كوردستان به هه‌موو پێكهاته‌كانييه‌وه، ئه‌وە سه‌د ساڵه زۆريان چه‌شتووه! به داخه‌وه دواى سه‌ده‌يه‌كيش، هێشتا گه‌لى كوردستان هه‌ر گيرۆده‌ى به‌ده‌ستهێنانى مافه‌كانيه‌تى. وه‌ك چۆن هه‌ميشه ترسى له ڕابردوو هه‌بووه، ئه‌مڕۆش هێشتا ترسى له ئێستا و له داهاتوو هه‌يه!\nعيراق، واتە وڵاتی پێکهاتەکان. هەر لە سەرەتای دامەزراندنیيەوە لە سێ ویلایەتی مووسڵ و بەغدا و بەسرا پێکهاتووە. ئەو سێ ویلایەتە بەپێی هەڵکەوتەی جوگرافی و پێکهاتەی کولتووريیان لێک جیا بوون. کورد لە باکوور، سوننە لە ناوەڕاست و شیعە لە باشوور. لەگەڵ ئەمانەشدا چەندین پێکهاتەی دیکەی ئایینی و نه‌ته‌وه‌يى لە عێراقدا هەن. عيراق وڵاتێکی فرەنەتەوە و فرەئایینە.\nپێكه‌وه‌ژيانى ئاشتيانه، بناغه‌ى داهاتوويه‌كى گه‌شى ڕۆژهه‌ڵاتى ناوه‌ڕاسته. گرنگه مێژوو و ڕابردوو ته‌نيا بۆ په‌ند و وانه‌وه‌گرتن بێت و چيتر له مێژوودا نه‌ژين! با لێره، له عيراق، له ڕۆژهه‌ڵاتى ناوه‌ڕاست و له هه‌موو جيهان، مرۆڤايه‌تى، هه‌موومان كۆبكاته‌وه.


بڵاوكراوەتەوە لە شوبات 26, 2015\nدەبێت بزانیت...ئەوەی ئێوە بۆ ئێمەتان کردووە لە هەڵەبجە، هەرگیز پێشتر کەس نەیکردووە. زیاد لە بیست ساڵە ئازار دەچێژین، ئێوە یەکەم کەسن ئازارەکانتان کەم کەردوینەتەوە. هەموو ڕۆژێک نزای خێرتان بۆ دەکەم.\nگۆران، دانیشتووی هەڵەبجە\nڕزگاربووی بۆردومانی کیمیایی\nمیرۆ ژنە کوردێکی ٣٦ ساڵەیە، کە لە کارەساتی کیمیابارانی هەڵەبجە ڕزگاری بووە. میرۆ لە خێزانێکی میهرەباندا پەروەردە بووە و پەیوەندییەکی زۆر نزیکی لەگەڵ ئەندامانی خێزانەکەیدا هەبووە. ئەمە چیرۆکی لەدەستدانی خێزانەکەیەتی. کاتێک عێراق بە چەکی کیمیایی هێرشی کردە سەر هەڵەبجە، میرۆ تەمەنی...\nئامادەبووانى ئێستا 76 میوان و هیچ ئەندامێک


شاندێکی رۆژئاوای کوردستان بۆ کردنەوەی دەروازەی سنوری فیشخابور سەردانی هەرێمی کوردستان دەکەن – لڤین پرێس\nسکرتێری پارتی چەپی دیموکراتی کورد لە سووریا رایدەگەیێنێت، شاندێکی رۆژئاوای کوردستان بە مەبەستی کردنەوەی خاڵی سنووریی یفشخابوور- سێمالکا سەردانی هەرێمی کوردستان دەکاتو لەگەڵ سەرۆکایەتی هەرێم کۆدەبنەوە.\nساڵح گەدۆ، سکرتێری پارتی چەپی دیموکراتی کورد لە سووریا، ڕایگەیاند: رۆژئاوای کوردستان گەمارۆدراوە، تەنیا خاڵی سنووری سێمالکا هەیە بۆ بازرگانی و هاتووچۆ، چاوی چوار بۆ پێنج ملیۆن کەس لەو دەروازەیەیە ژیانی رۆژانەی هاونیشتمانییان گرێدراوی ئەو دەروازەیەیە، 15 رۆژە ئەو خاڵە سنوورییە داخراوە ئەمەش کاریگەرییەکی خراپی لەسەر گەلەکەمان دروستکردووە، ئەوەی کە باجی ئەو کێشەیە دەدات گەلی ئێمەیە.\nگەدۆ ئاماژەی بۆ ئەوە کرد، پێنج پارتی سیاسی، سێ رۆژ لەمەوبەر لەگەڵ مەزڵووم عەبدی و بەرپرسانی ئەمریکا کۆبونەتەوە و داوایان کێکردون هەوڵ بدەن بۆ کردنەوەی ئەو دەروازەیە.\nئەو شائشکرای کرد، شاندێک دەچێتە باشووری کوردستان و لەگەڵ سەرۆکایەتیی هەرێمی کوردستان کۆدەبێتەوە، بۆ ئەوەی پێویستی کردنەوەی ئەو دەروازەیەیان پێ بگەیەننن. .\nڕۆژی 15ی کانونی یەکەم ژمارەیەک لە گەنجانی ڕۆژئاوای کوردستان ڕویان لە دەروازەکرد و بە هۆیەوە ئاڵۆزی دروست بوو لە کاتێکدا ئەو گەنجانە بۆ پشتیوانی لە مانگرتنی ژمارەیەک لە کەسوکاری گەریلاکان ڕویان لەو دەروازەیە کردبوو کە داوایان دەکرد تەرمی دوو گەریلای خەڵکی ڕۆژئاوایان ڕادەست بکرێتەوە کە دەڵێن پارتی لە کەمینێکدا کوشتوونی.\nسبەی موچەی وەزارەتی تەندروستی دابەشدەکرێت


ئەدەبی کلاسیزمی کوردی : شێوازی کرمانجی خواروو\nزانیاری هەمەڕەنگی ئەدەبی\nله‌لایه‌ن: ڕێزدار ئەحمەد - به‌روار: 2021-03-12-23:31:00 - کۆدی بابەت: 3163\nئەدەبی کلاسیزمی کوردی : شێوازی گۆران\nمێژووی پەخشانی کوردی\nئە‌دە‌بی كلاسیزمی كوردی بە شێوە‌زاری كرمانجی سە‌روو\nلە‌مە‌و بە‌ر ئە‌وە‌مان زانییوە، كە ھە‌ر ناوچە‌یە‌ك لە كوردستاندا، ئە‌گە‌ر لە‌باری ژیان و مێژووی و كۆمە‌ڵایە‌تی و ئابووری و سیاسی پێشكە‌وتنی بە‌خۆیە‌وە بینیبێت، ئە‌وا ئە‌دە‌بی كوردی لە‌وێ سە‌ریھە‌ڵداوە و بە دیالێكتی ئە‌و ناوچە‌یە ئە‌دە‌بییاتە‌كە نووسراوە.\nلە ئە‌دە‌بی كلاسیزمی كوردی بە دیالێكتی كرمانجی سە‌روو ئە‌وە‌ی كە مابێتە‌وە نە‌فە‌وتابێت، مێژووە‌كە‌ی بۆ سە‌ردە‌می میرنشینی بۆتان دە‌گە‌ڕێتە‌وە. شاری جە‌زیرە، كە پایتە‌ختی میرنشینی بۆتان بوو جە‌رگە‌ی پە‌یدابوون و پە‌رە‌سە‌ندنی ئە‌دە‌بییاتی كوردی بە زاراوە‌ی كرمانجی سەروو بووە و بە‌شە دیالێكتی ئە‌و ناوچە‌یە‌ش بووە بە بناغە‌ی ئە‌و زمانە ئە‌دە‌بییە‌ی كرمانجی سە‌روو، كە لە‌و كاتە‌وە كوردی پێدە‌نوسرێت و زۆر شاعیر ھە‌بوون، كە خە‌ڵكی ئە‌و ناوچە‌یە نە‌بوون و سە‌ر بە‌و بە‌شە دیالێكتە نە‌بوون، یان تە‌نانە‌ت سە‌ر بە كرمانجی سە‌رووش نە‌بوون، بە‌ڵام دە‌سە‌ڵات و تە‌شە‌نە سە‌ندنی ئە‌دە‌بی كوردی بە زاراوە‌ی بۆتانی وای لێكردبوون، كە بە دیالێكتی بۆتان ھۆنراوە بنووسن.\nشارە‌زایانی مێژووی ئە‌دە‌بی كوردی وایان بۆ دە‌ركە‌وتووە، كە ئە‌دە‌بی كلاسیزمی كوردی بە دیالێكتی كرمانجی سە‌روو لە نیوە‌ی دوومی سە‌دە‌ی شانزە‌ھە‌م و سە‌رە‌تای سە‌دە‌ی حە‌ڤدە‌ھە‌م سە‌ریھە‌ڵداوە، ئە‌و شاعیرانە‌ی كە بە‌م دیالێكتە ھۆنراوە‌یان نووسیوە و زۆر دیارن (فە‌قێی تە‌یران، مە‌لای جزیری، عە‌لی حە‌ریری، ئە‌حمە‌دی خانی، مە‌لای باتێ، شاپرتە‌وی ھە‌كاری، مە‌لا مە‌نسووری گرگاشی، شێج محە‌مە‌دی مە‌غریبی).\nبابه‌ته په‌یوه‌ندیداره‌كان به : ئەدەبی کلاسیزمی کوردی : شێوازی کرمانجی خواروو\nبابه‌تی دیكه له‌سه‌ر زانیاری هەمەڕەنگی ئەدەبی


لە ئۆپەراسیۆنی شۆڕشگێڕیی گەریلادا لە چیاڕەش ١٢ داگیرکەر سزادران – ته‌ڤگه‌ر\nسەرەکی/پرسی رۆژ/لە ئۆپەراسیۆنی شۆڕشگێڕیی گەریلادا لە چیاڕەش ١٢ داگیرکەر سزادران\nئایار 25, 2022\tپرسی رۆژ کۆمێنت بنوسە\nسەرچاوەکانی هەپەگە ڕایانگەیاندووە، گەریلاکانی ئازادیی کوردستان لە ناوچەی چیاڕەشی هەرێمەکانی پاراستنی مەدیا ئۆپەراسیۆنێکی شۆڕشگێڕییان ئەنجامداوە.\nسەرچاوەکانی هەپەگە ڕاشیانگەیاندووە، وەزیری بەرگریی تورکیا لەگەڵ فەرماندەکانی سوپای تورکی داگیرکەر لە بەرەبەیانی ٢٤ی ئایارەوە بۆ سەربازە سزادراوەکانی کوڕەژارۆ هاتوونەتە سنوور و ئەوەشیان ڕاگەیاندووە هەر لەو ڕۆژەدا و سەرباری چەندین ڕێوشوینی جۆراوجۆری دوژمن هێزەکانی گەریلا: “لە ڕۆژی ٢٤ی ئایاردا هێزەکانمان ئۆپەراسیۆنێکی شۆڕشگێڕییان لە چیاڕەش لە دژی داگیرکەران ئەنجامدا”.\nبەپێی زانیارییە سەرەتاییەکان، گەریلاکان چوونەتە سەر تەرمی ١٢ داگیرکەر و دەستیشیان بەسەر ٦ چەک و چەندین کەلوپەلی سەربازیی داگیرکەراندا گرتووە.\nڕاشیانگەیاندووە، دواتر زانیاریی ورد دەربارەی ئۆپەراسیۆنەکە بۆ ڕای گشتی بڵاودەکرێتەوە.\nچلەی ماتەمینی بۆ ماریا سامی ئەنجامدرا


یەكێتی لەبارەی كۆبونەوەی پەرلەمان هەڵوێستی كۆتایی راگەیاند – Standard Kurd\nلەلایەن ستاندار Posted on ئایار 14, 2020 6847 جار بینراوە 0 سەرنج\nدوای كۆبونەوەی شەش فراكسیۆنی پەرلەمان لە پەراوێزی لێسەندنەوەی متمانە لە پەرلەمانتار سۆران عومەر، جەمال حەوێر، سەرۆكی فراكسیۆنی یەكێتی رایگەیاند کێشە لە دەستەی سەرۆکایەتی پەرلەمان هەیە و هەتا رێکنەکەون و میکانیزمی کارکردن نەگۆڕن بەشداری کۆبونەوەکان ناکەین.\nوتیشی: پێمان وایە دەستەی سەرۆکایەتی هەم پەیڕەوی ناوخۆی پەرلەمانی پێشێل کردوەو هەم رێککەوتن نامەی نێوان پارتی و یەکێتی بۆ پێکهێنانی حکومەت و پەرلەمان، کە یەکێک لە خاڵەکانی بریتیە لەوەی سەرۆک و جێگری سەرۆکی پەرلەمان بە رێککەوتن کاربکەن، کەبەداخەوە هەفتەی رابردوو ئەو رێیککەوتنە شکێندرا.\nبڵاوکراوەی پێشووئاژانسێكی عێراقی ژمارەی نوێ لەسەر نەوتی هەرێم دەڵێت\nبڵاوکراوەی نوێترستراتیژیەتی پەسەندكراوی پارتی بۆ مامەڵە لەگەل وافیعی نوێی هاوسەرۆكانی یەكێتی ئاشكرادەبێت چارەنوسی حیزبەكانی تریش\nPosted on حوزه‌یران 16, 2020 0 3389


ڕامۆس: چۆن ئێمە لەسەر ڕەفتارەکانمان سزا دەدرێین، ناوبژیوانانیش دەبێت سزا بدرێن – یاریگانێت\nدەستپێك/ئەوروپا/ڕامۆس: چۆن ئێمە لەسەر ڕەفتارەکانمان سزا دەدرێین، ناوبژیوانانیش دەبێت سزا بدرێن\nڕامۆس: چۆن ئێمە لەسەر ڕەفتارەکانمان سزا دەدرێین، ناوبژیوانانیش دەبێت سزا بدرێن\nیاریگانێت/ هەفتەی 18ی خولی ئیسپانیی دیسان هەفتەیەکی شۆکهێنەر بوو بۆ یانەی ڕیاڵ مەدرید کاتێک لەنێو یاریگای خۆی و لەبەرچاوی هاندەرانی دووچاری شەشەمین شکستی ئەم وەرزەی لیگا بوو لە سەر دەستی سۆسیدادی میوانی بە دوو گۆڵی بێ وەڵام.\nڕیاڵ لەو یاریەی کە لۆکاس ڤاسکێسی یاریزانی بە کارتی سوور کرایە دەرەوە، حاڵەتێکیتر کاپیتانۆکەی مەدریدی ناچار بە ڕەخنەگرتن لە ناوبژیوان کردووە کاتێک گۆڵپارێزی سۆسیداد لەبەردەم پێیەکانی ڤینیسۆس جونیۆر خست و بەرهەڵستی لێ کرد تا لاوە بەڕازیلییەکە نەتوانێت سوود لە هێرشەکەی ببینێت.\nئەو حاڵەتە بەلای ڕاهێنەر و یاریزانانی ڕیاڵەوە پەناڵتی بووە، بەڵام ناوبژیوان بۆی هەژمار نەکردوون. لە گێمی یەکەمیشدا پەناڵتیەکیان لە دژ گیراو بە گۆڵێک دوای خستن.\nلەم بارەیەوە ڕامۆسی کاپتنیان کە ئاستی ناوبژیوانی یاریەکەی بە ‘ئابڕووبەر’ وەسف کرد، دەڵێت: “دوای تەماشاکردنی حاڵەتی پەناڵتیەکان لە ژووری خۆگۆڕینەوە، هەموو ئەوەی ئێمە دەمانەوێت دادپەروەرییە. جاری وا هەیە ئێمە لەبەر ڕەفتارەکانی نێو یاریگامان سزا دەدرێین، لیژنەی ناوبژیوانییش پێویستە سزای دادوەرەکان بدات لەسەر هەڵەکانیان.”\nڕیاڵ بە کۆکردنەوە 30 خاڵ لە پلەی شەشەمی ڕیزبەندییەوە دەبنرێن. خاڵێک دوای ئالاڤێسی پێنجەم و دە خاڵ دوای بارسێلۆنای پلەی یەکەم.\nMadrid ئیسپانیا ریال مدرید\nمائورۆ ئیکاردی دەگەڕێتەوە


بە تەنیا خودی پرسی هەڵوەشاندنەوەی قەوارەی هەرێم كە بووە بە قسەووباسی ڕۆژانە، بەسە بۆ ئەوەی بزانین پەیوەندی مرۆڤی ئێمەو ئەو حكومڕانییەی كە دەبوایە بەرمەبنای متمانە بێت، تاڵە دەزوویەكیش پێكەوەیان گرێ نادات.\nئەم پرسە كە بە تازەیی لە سەر ئاستی سیاسیی دەردەكەوێت، عەیامێكە لەسەر پەیوەندی ڕۆحی ئینسانی ئێمەو نیشتیمان و خاك و حكومڕانی زۆر فشۆڵە.\nپرسەكە پێش ئەوەی سیاسیی و ئۆپۆزسیۆنێك بیكاتە دروشمی توڕەبوونی خۆی، لای (خەڵك) و مرۆڤی ئێمە ساڵانێكە یەكلا كراوەتەوە.\nفەرموون با ڕاپرسییەك ئەنجام بدرێت لە گەڵ خەڵك، ئەو كات دەزانین ڕێژەی دژە قەوارە چەندە؟ ئەگەر تەنیا چەند كەسێكی كەمیش ئەم ئارەزوو كەڵكەڵەیان هەبێت، كەمینەو زۆریش كەم بن، واتە كێشەیەكی بونیادی و خەیاڵیی هەیە.\nواتە لە سەر ئاستێكی قوڵتر، لە بیركردنی خوێنی ڕژاو بۆ نیشتیمان و چیرۆكە پڕ لە تراژیدیاكان، ئەنفال و هەڵەبجەو شۆڕش و .. دەیانی دیكە لە خەیاڵدانی مرۆڤی ئێمەدا هیچ پەیوەستبوونێكی بە خاك و نیشتیمانەوە نەهێشتۆتەوە.\nكەواتە بێباكیی ئەم فۆرمە لە حكومڕانیی لە بەرانبەر درزێكی گەورەی وەها لە نێوان نیشتیمان و چیرۆكەكانی و مرۆڤی ئێمە ترسناكە.\nچ جای بێینە لای چەند نەوەیەكی ژێر دەسەڵاتی حكومڕانی خۆماڵیی كە لە دایكبووی ژێر سایەی ئەم فۆرمەی حكومڕانین.\nمن وەك خۆم، قسەوباسێكی وەها دەبێتە ڕۆژەڤ ترس و لەرزێكی ترسناك دەمگرێت و دەزانم هەڵوەشاندنەوەی قەوارەیەكی سیاسیی و ئیداریی دەكاتە چی و دەزانم خەیاڵم بۆ چ دۆزەخێكی سایەی عەرەب و فارس و تورك دەچێت، بەڵام ئەم ترسەی من ناكاتە ئەوەی حكوم بدەم و خەڵك لە بەرانبەر ئەم كەڵكەڵەیەدا موحاسەبە بكەم و بە پیودانگی مۆراڵیی بپێوم، چونكە لە ئاستێكی قوڵدا دەرگیربوون بەم پێورە مۆراڵییانەوە ساڵانێكە هیچ ناڵێت.\nحكومڕانی كوردی خاوەنی سیاسەت و ڕژێمێكی حەقیقی نەبووە، بە ناچاریی ئەمەی لێدەكەوێتەوە. ئەمە بانگێكی تراسە كە قوڵتر لە ئاستە سیاسییەكە، لە ئاستێكی ئۆنتۆلۆژی درزی تێكەوتووەو، زیاتر لە درز بووە بە لە بیرچوە، لە بیركراوێك كە برینەكە لە جێگەیەكی ترە.\nئەگەر قەوارەیەكیش هەبێت، دەبێت بزانین لە ئێستادا موڵكی چ چینێكی سیاسیی و بازرگانە ؟


ته‌ندروستى هه‌رێم جه‌ختده‌كاته‌وه رێكه‌وتنى كۆتایى نه‌كراوه له باره‌ى ده‌وامى خوێندكارانه‌وه » پێگەی تۆڕی میدیای عێراقی\nوه‌زاره‌تى ته‌ندروستى هه‌رێمى كوردستان،ئه‌مڕۆ سێشه‌ممه،دووپاتیكرده‌وه،تاوه‌كو ئێستا هێچ ڕێككه‌وتنێكى كۆتایی له‌باره‌ى ده‌وامى خوێندكاران،ڕوونیشیكرده‌وه دواى سێ بۆ چوار هه‌فته ڕاپۆرتى خۆى پێشكه‌ش ده‌كات له‌باره‌ى هه‌ڵسه‌نگاندنى ڕه‌وشى ته‌ندروستى.\nئاسۆ حه‌وێزى وته‌بێژى وه‌زاره‌تى ته‌ندروستى بۆ ئاژانسى هه‌واڵى عێراقى(اه‌ع)ڕایگه‌یاند"تاوه‌كو ئێستا هیچ ڕێككه‌وتنێكى كۆتایی له‌گه‌ڵ وه‌زاره‌تى په‌روه‌رده‌ى هه‌رێم نه‌كراوه له‌باره‌ى ده‌ستپێكردنى ساڵى نوێى خوێندن،وله‌لایه‌ن ئه‌نجومه‌نى باڵاى به‌ره‌نگاربوونه‌وه‌ى كۆرۆنا بڕیار له‌سه‌ر بابه‌ته ده‌درێت كه‌ژماره‌یه‌ك وه‌زاره‌تى په‌یوه‌ندیدار وپارێزگاره‌كان له‌م ئه‌نجومه‌نه به‌شدارن"ئه‌وه‌یشى خسته‌ڕوو"له‌دواى كۆبوونه‌وه‌ى ئه‌نجومه‌نه‌كه بڕیارى كۆتایی له‌م باره‌یه‌وه ده‌درێت".\nوتیشى"وه‌زاره‌ته‌كه‌ى هه‌ڵسه‌نگاندنى ڕه‌وشى ته‌ندروستى ده‌كات وڕێنماییه‌كانى ده‌رده‌كات وه‌ك داخستنى قوتابخانه‌كان وتوندكردنه‌وه‌ى ڕێوشوێنه‌كان وداخستنى هه‌ندێك له‌شوێنه ناپێویسته‌كان،وهه‌ڵمه‌ته‌كانى هۆشیارى ته‌ندروستى وهه‌ڵمه‌تى هۆشیارى نیشتمانى"،دووپاتیشیكرده‌وه"دواى جێبه‌جێكردنى ئه‌م ڕێنماییانه،ڕه‌وشى ته‌ندروستى به‌ره‌و باشتر ڕۆشت".\nئاماژه‌یشیدا"له‌میان سێ بۆ چوار هه‌فته‌ى ئه‌م مانگه،ڕاپۆرتێكى تایبه‌ت پێشكه‌ش ده‌كه‌ین وله‌گه‌ڵ لیژنه‌ى ئه‌نجومه‌نى باڵاى به‌ره‌نگاربوونه‌وه‌ى ڤایرۆسى كۆرۆنا گفتوگۆ ده‌كه‌ین وله‌دواى ئه‌وه‌ى بڕیارى گونجاو له‌و باره‌یه‌وه ده‌ده‌ین".\nدووپاتیشیكرده‌وه ناتوانین بڵێن ڕه‌وشه‌كه له‌كۆنترۆڵدایه چونكه ڤایرۆسى كۆرۆنا هێشتا بوونى هه‌یه وبڵاوده‌بێته‌وه،وژماره‌یه‌كى زۆرى هاوڵاتیان ڤایرۆسه‌كه له‌له‌شیان چالاكه بۆیه ته‌نها ده‌توانین بڵێن ژماره‌ى توشبووان كه‌میكردووه".


حەمەی حەمەسعید نامەیەك ئاراستەی بارزانی ئەکات ...کاك مەسعوود تەخوین کردنەکەت ئاگری بن کا بوو. | ئاژانسی وڵات Ajansi Wllat\nحەمەی حەمەسعید نامەیەك ئاراستەی بارزانی ئەکات ...کاك مەسعوود تەخوین کردنەکەت ئاگری بن کا بوو.\nبڵاوكردنه‌وه :Express Car wash | به‌روار :00:28 | هاوبه‌شكراوه له: گەرماوگەرم\nبەداخەوە شەڕی ناوخۆ یەکتر قبوڵ نەکردن یەکدی تاوان بارکردن لەناو کۆموڵگای کوردەواری و سڕینەوەی بەرامبەر لەدێر زەمانەوە لەناوماندا باوبووە یان بووەتە دیاردە، لەوکاتەشەوە سیاسەت و گروپ و دەستەو تاقم وحیزبی کوردی لەناو کوردستاندا دەستیان بەکار کردووە، ئەم دیاردە زیاتر دەرکەوتووەو لەهەردەورانێکدا چەند بارە بووەتەوە تا ئەوکاتەی گرووپ و تاقم و دەستەو ئیماراتەکان و حیزبەکان و حەرەکاتە چەکدارەکانیشیان ئەگەر هەبووە کۆتاییان هاتووە، ئەم کۆتایی و لەناوچوونەشیان مێژوو پێمان ئەڵێت هۆکارە سەرەکی و کاریگەرەکانیان شەڕەکان و ململانێکانی ناوخۆی خۆیان بووە.\nبابێمە سەر ئەسڵی مەبەست، ئەویش ڕیفراندم وڕووداوەکانی بەدوایدا هات، من لێرەدا قسە لەباری نەخێرەکەیەوە ناکەم، چوونکە خۆم سەر بەبەرەی بەڵێ بووم، لای من بەڵێ بۆ سەربەخۆیی کوردستان لەهەر کاتێکدا بێت وەک بڕواو مەبدەئە، بانەچمە ناوو وردەکاری، وە نەشی شارمەوە، خەریک بوو بگەمە ئەو بڕواییەی دەوڵەتەکانی گەورەو زلهێز، ئەوانەی سیاسیەکانی کوردیان والێکردبوو بڵێن چیتر شاخەکانی کوردستان پشتووپەنامان نین، لەژێرەوە چرای سەوزیان بۆ ئەنجام دانی ڕیفراندم داوە.\nجارێکی تر بەداخەوە دوای چەندین ساڵ لەتاقی کردنەوەی ئاشتی و هەوڵدانی بێ ووچان بۆ دووبارە نەبوونەوەی شەڕی ناو خۆ لەکوردستان و دوبارە نەبوونەوەی ئەنفالی کوردان لەسەر ئاستی عێراق و نێونەتەوەیدا، وامێژوو دووبارە ئەبێتەوە. ئەنفال و کوشتاری بەکۆمەڵ و ڕەو لەدوس، شەری ناو خۆش هەم لەنێوان کوردو عەرەب و هەم لەنێوان کوردەکان خۆیاندا، ئەوەی ناو کوردستان ئەگەر بەکردە لەدوای ڕووداوی کەرکوک و ناوچە دابرێندراوەکانەو دەستی پێنەکردووە ئازایەتی و فەخرەکەی بۆ یەکێتی نیشتیمانی کوردستان ئەگەرێتەوە. چوونکە لەلای برایانی پارتیمانەوە ئەوشەڕە ڕاگەێنراوە، بەتایبەت لەنێو پەیامەکەی کاک مەسعوددا دوێنێ شەو لەبارودۆخێکی ئاڵۆزو نائاساییدا بەشێوەیەکی سۆزوعاتیفە یەکێتی بەخائین وخۆفرۆش ناوزەند کردو ووتی چاوەڕێی هەموو شتێکم کردوە جگە لەو خیانەت و خەنجەر لە پشتەوەدانەی لەگەلەکەمان لەلایەن گروپێکی ناو یەکێتیەوە.ئەمە ڕاست وەک ئاگری بنکا وابوو.\nئەوە لەلایەک لەلایەکی ترەوە، بڕوام وابوو منافەسەو ململانێی نێوان ئامریکاو ئێران کۆتاییەکەی لەعێراق و دوای شەری داعش ئەکەوێتە ناو کەرکوک، وەلەو بڕوایەش دابووم ئامریکا لەململانێکەدا نایدۆڕێنێ، هەر بۆیە لەلاپەڕەی فەیسبوکی خۆم دا بەر لەریفراندم لەم بارەوە بەکورتی شیکردنەوەیەکم کردبوو، زۆرتریش بۆ ئەوەبووپێشمەرگە و خەڵک وورە بەرزبن بەڵام دیارە من هەڵەبووم ئامریکا بەدوای بەرژەوەندیەکانی خۆیدایە. ئەمە جگە لەوەی بەبەرنامە پەرلەمانیان ئەوەندەی تر سوک و سەلیم کرد جگەلەوەی کۆمیتەی زاخۆی یەکێتیان سووتاند و گەمارۆی بارەگای مەلبەندەکانی نەینەواو دهۆکی یەکێتیان داو سووکاییەتیەکی زۆریشیان بەهەڤاڵانمان کرد.\nکاک مەسعود من بەرگری لەکەس ناکەم خیانەتی نیشتیمانی بکات لەو بارەشەوە ڕوونکردنەوەم دا، بەڵام گوناحە بەبێ بەڵگەو بەبێ لیژنەی لێکۆڵینەوە جەنابت گروپێکی ناو یەکێتی تاوانبار بکەیت بە خیانەتی نیشتیمانی، هەرچەندە ئەگەر ئەو گرووپەش دەرکەوت خیانەتیان کردووە، من ئەڵێم یەکێتی کردوویەتی، بەڵام من دڵنیام لەوەی ئەوەی ئەو گروپە پێشنیاریان کرد بۆ حیزبەکەی خۆیان و جەنابیشت لەکۆبوونەوەی دووکان لێێ ئاگادار کرای لەبارەی کەرکوکەوە، حەق لای ئەوانەو جەنابت و بەرپرسە باڵاکانی یەکێتی تەخسیر بارن بەهەند وەرتان نەگرت و لەنێوان ئەوان و ئێوەدا ئەوە ڕوویدا کە ڕوویدا.\nمن کاتێک گوێدێری پەیامەکەی کاک مەسعود بووم بەڕاستی دڵتەنگ و نیگەرانی رووخسارو بارودۆخی کاک مەسعودو بێکەسی کورد بووم، سات بەسات گوێم ڕادێرابوو، بۆبیستنی ڕستەیی (داوای لێبوردن لەگەلی کورد ئەکەم لەوەی ئەگەر من لەم بارەوە کەم و کورتی و هەڵەم هەبووە) بەڵام بەداخەوە لەجیاتی ئەوە گوێم بە ڕستەی تاوانبار کردنی یەکێتیەوە بوو بەخیانەت. ئەگەرجگە لەوەیش شتێکی تر لەپشتەوە هەیەو ئێمەو مانان ئاگادار نین و بەڵگەتان لایە ئەوکات حەق لای جەنابتە، ئەگەر نا ئەبێ یەکێتی نیشتیمانی لەو بارەوە داوای ڕون کردنەوەی هەبێ لە بەڕێزتان. نا بۆ کلتووری بارەگا سوتاندن وئهانە کردن و شکاندنی ئەوانەی کە ئەکەونە سنووری ڕەهای ئەوانی ترەوە، دوواجاردەڵێم ئەگەر هەوڵی دڵسۆزانەی دوکتۆر بەرهەم و چەند سەرکردەیەکی تری یەکیتی نەبوایە شەوی ڕابوردو ئێستا بارودۆخ لەسایەی ئەو تەخوین کردنەی جەنابتەوە وا نەئەبوو لەکوردستان دا.\nئەم نووسینە ڕای خۆمەو پەیوەندی بەیەکێتی نیشتیمانیەوە نیە.\nڤایرۆسی جگەر "hepatitis" چیە ؟


لێکدانەوەی هۆکارەکانی پشتیوانی عەرەبستان و ئەمارات لەپەکەکە - دیدبان حقوق بشر کردستان ایران\nبەپێی راپۆرتی چاودێری مافی مرۆڤی کوردستانی ئێران، میدیا رۆژئاوایی و ئینگلیزی زمانەکانی ناوچەکە لەزاری موختار ئەلموسەوی ئەندامی کۆمیسیۆنی پەیوەندییە دەرەکییەکانی ئێڕاق نووسی کە ئەمارات و عەرەبستان بۆ بەرەنگاربوونە لەگەڵ تورکیا، پشتیوانی دارایی و تەقەمەنی و چەک لەپەکەکەیان خستۆتە ئەجێندای خۆیانەوە. ئەو وتوویە کە ئەم کردارانە لەباکووری ئێراق، ناسەقامگیری و ئاسایشی نەتەوەیی ئەم وڵاتەی کردۆتە ئامانج وئێراق، قوربانی دوژمنی ئەمارات و عەرەبستانە لەگەڵ تورکیا. ئەو دەڵێت بەگوێڕەی زانیاریە بڕواپێکراوەکان، ئەمارات چەک و تەقەمەنی و پارە لەرێگای تایبەتەوە دەنێرێت بۆ پەکەکە و یەکێک لەئەندامانی خێڵی دەسەڵاتدار لەئەبووزەبی بەرپرسیاری ئەم کارەیە و دەیەوێت درێژەی پێبدات. ئەو ئارمانجی ئەوەیە ئەمارات و عەربستان بێنێتە گۆڕەپانی بەرەنگاربوونە لەگەڵ تورکیا و ئێڕان. ناوبراو وتی: دەوڵەت دەبێت دەستبەجێ لەوڵامی ئەم کردارەی ئەمارات بوەستێتەوە تا پشتیوانی پەکەکە رابگرێت چوونکە هەڕەشەیەکە بۆ سەر ئاسایشی ئێڕاق و دەسەڵاتەکەی. ئێمە لەپارلامن هەڵوێستمان لەبارەی ئەم پشتیوانیەوە هەیە کە سەقامگیری ئێراق و ناوچەکە تێکدەدات. لێدوانەکانی ئەلموسەوەی دوای ئەوە بوو کە پێشمەرگەکان لەناوچەی هەفتەنین لەباکووری هەولێر لەنێزیکی سنووری تورکیا پێشمەرگەکان دواخەر و دوربین و ئامێر و کەرەستەی پەیوەندیان دەستکەوت کە بۆ پەکەکە هەنێردرابوو.\nئەمە رەوتی گۆڕینی پەکەکە بە هێزێکی نوێنەر و جاش پشڕاست دەکاتەوە.\nشایانی باسە پەکەکە وەک رێکخراوێکی تێرۆریستی و چەپ گەرا و چەکدار، باس لە تێکۆشان لەگەڵ ئەمپریالیزم دەکات. بەڵام رەوتی گۆڕێنی بە هێزی زەوینی ئەمریکا لەسوریا لەدەژی داعش و ئێستا یارمەتییەکان لەلایەن عەرەبستان و ئامارات، ئەمە رەت دەکەنەوە. لەراستیدا پەکەکە کاتێک لەبۆشایی دەسەڵات لەناوچە کوردنشینەکانی سوریا کەڵکی خراپی وەرگرت و ویستی دەوڵەتی ئۆتۆنۆمی کوردی لەسوریا دابمەزرێنێت بووە جێ سەرەبجی ئەمریکا و بووە هێزی زەوینی ئەم وڵاتە بۆ دابەشکردن و تاڵانکردن نەوتی ئەم وڵاتە. بەڵام پەکەکە، لەحسێب کردنەکانیدا کاردانەوەی تورکیای لەبەرچاو نەگرتبوو. تورکیا بە بیانووی تێکۆشان لەدژی پەکەکە و لەبنەڕەتدا بۆ داگیرکردنی سوریا و درێژەی شەڕ لەم وڵاتە ناوچە کوردنشینەکانی سوریای داگیرکرد و ئەمریکاش گڵۆپی سەوزی بۆ ئەنکەرە هەڵکرد و پەکەکەش نەیتوانی لەبەرانبەر سوپای تورکیاوە خۆی رابگرێت. لەراستیدا، داگیرکردنی عەفرین و ناوچە کوردنشینەکانی سوریا چەندین تاوانباری هەیە کە یەکێکیان رەوتی چەکداری و هەڕەشەئامێزی پەکەکەیە. ئەگەر پەکەکە رەوتێکی کوردی هەبوا، دەبوا ئەمریکا پەیوەندی لەگەڵ پچڕاندبا نە ئەوەیە کە ببێت بە پاسەوان و چاودێری دزینی نەوتی سوریا لەلایەن ئەمریکاوە و ئێشتا جاشی عەرەبستان و ئاماراتە.\nپەکەکە لەهەمووان پارە دەستێنێت و کردار و ئایدیۆلۆژی لای ئەم گرووپە بێ نرخە. لەراستیدا ئەم گرووپە، لەکردەوەدا بۆتە جاش. داعش، ئەلقاعدە، و گرووپەکانی دیکەی تێرۆریستیش لەم رێڕەودان. هەڵبەت پەکەکە و سەرکردەکانی لەقەندیل لەوانەی نەزانن کە پشتیوانی ئەمارات و عەرەبستان، بە هۆی خۆشەویستی ئەم گرووپە تێرۆریستیەوە نییە، بەڵکوو ئەوان بە هۆی دوژمنی لەگەڵ تورکیا بەدوای داردەستێک وەک پەکەکە دەگەڕێن و لەئایندەدا ئەگەر پەیوەندی ئەنکەرە لەگەڵ ریاز و ئەبووزەبی باش بیت، دووبارە پەکەکە دەبێتە قوربانی. ئەمەیە چارەنووسی 40 ساڵ شەڕ و خوێن رشتن و مرۆڤ کوشتنی بە نوێنەرایەتی پەکەکە و باڵەکانی وەک پەژاک و یەپەگە و ….؛ بوون بە هێزی بەکرێگیراو و جاش چارەنووسی هەر لەناو چوونە.\nبرچسب هااماراتپ ک کحمایتعربستان


خەڵك؛ وردەكاری كوژرانی ژنێك لەلایەن هاوسەرەكەیەوە بڵاودەكاتەوە - تۆڕی میدیایی خەڵک\nلێدوان نووسین ناچالاککراوە لە خەڵك؛ وردەكاری كوژرانی ژنێك لەلایەن هاوسەرەكەیەوە بڵاودەكاتەوە\nلە بەحركە لە هەولێر ژنێك بە كوژراوی لە ناو ماڵەكەی خۆیدا دۆزرایەوە و وتەبێژی پۆلیسی هەولێریش دەڵێت: “لەلایەن هاوسەرەكەیەوە كوژراوە و دوو مانگە هاوسەرگیرییان كردووە”.\nڕائید هۆگر عەزیز، وتەبێژی پۆلیسی هەولێر بۆ (خەڵك) ڕایگەیاند، “بەڕێوەبەرایەتی بەشی پۆلیسی عەنكاوە/ بنكەی پۆلیسی بەحركە ئاگاداركرانەوە بەبوونی ڕووداوێكی كوشتن لە بەحركە، هێزەكانیان جوڵە پێكرد بۆ شوێنی ڕووداو، دەركەوت كەوا ئافرەتێك بەناوی (دنیا اراس عاصی)، تەمەن (٢٥) ساڵ، لە ناو ماڵەكەی خۆی بە گوللـە كوژراوە و تۆمەتبار لە شوێنی ڕووداو ڕایكردوە”.\nڕاشیگەیاند، پەڕاوی لێكۆڵینەوە بۆ ئەم ڕووداوە كرایەوە و دەستكرا بە لێكۆڵینەوە، دوای وەرگرتنی زانیاری توانرا شوێنی تۆمەتبار دەست نیشان بكرێت و لەماوەی كەمتر لە (٢٤) كاتژمێر دەستگیر بكرێت.\nڕائید هۆگر وتیشی، “تۆمەتبار بەناوی (ن. خ. ا.)، تەمەن (٣٢) ساڵ، دوای دەستگیر كردنی، پەڕاوەكەی ڕادەستی دادگا كرا و فەرمانی دەستگیر كردنەكەی بۆ جێبەجێكرا بەپێی ماددە (٤٠٦) لە یاسای سزادان “.\nوتەبێژی پۆلیسی هەولێر ئاشكراشی كرد، تۆمەتبار ماوەی (٢) مانگە ژیانی هاوسەرگیری لەگەڵ ناوبراوی سەرەوە پێكهێنابوو.\nئامارێكی نوێی تایبەت بە كۆرۆنا بڵاوكرایەوە\nپۆلیس كەسێك بە دەفتەرێك دۆلاری ساختەوە دەستگیر دەكات\nخەڵك- بەڕێوەبەرایەتی پۆلیسی هەولێر دەستگیركردنی كەسێك ڕادەگەیەنێت، كە ویستوویەتی 10 هەزار دۆلاری ساختە لە بازاڕدا ساخ بكاتەوە. مقەدەم هۆگر عەزیز،…\nخەڵك وتەبێژی بەڕێوەبەرایەتی پۆلیسی هەولێر ڕایدەگەیەنێت، تۆڕە كۆمەڵایەتییەكان كاریگەرییەكەیان هێندە زۆرە كە ئێستا زۆرینەی تاوانەكان لە ڕێگەی…\nكەسێك لەسەر ڕێگری و وەرگرتنی پارە لە هاووڵاتیان دەستگیر كرا\nخەڵك- بەڕێوەبەرایەتی پۆلیسی هەولێر ئاشكرای دەكات، كە كەسێكیان دەستگیر كردووە، كە ڕێگری لە هاووڵاتیان كردووە و پارە و مۆبایلی لێ سەندوون. مقەدەم…\nتۆمەتبارێك خۆی ڕادەستی ئاسایشی سلێمانی كرد\nخەڵك- بەڕێوەبەرایەتی ئاسایشی ڕۆژئاوای سلێمانی ڕایدەگەیەنێت، لەژێر فشاردا تۆمەتباری چوارەم لە دۆسیەی سێ كەسی دەستگیركراو لەسەر "دزی و ڕێگری…\n“كەسێكی بەڕەگەز عەرەب لەسەر ساختەكاری لە هەولێر دەستگیركرا”\nخەڵك- بەڕێوەبەرایەتی پۆلیسی هەولێر ئاشكرای دەكات، كە كەسێكیان دەستگیركردووە، كە بەڕەگەز عەرەبە و لەسەر ساختەكاری تۆمەتبار بووە. ڕائید هۆگر عەزیز،…\nپۆلیسی هەولێر؛سێ مێرد منداڵ بە تۆمەتی بەكارهێنانی ماددەی هۆشبەر دەستگیركران\nخەڵك بەڕێوەبەرایەتی پۆلیسی هەولێر ڕایدەگەیەنێت ، سێ مێرد منداڵيان بە تۆمەتی بەكارهێنانی ماددەی هۆشبەر لە جۆری (كریستاڵ) دەستگیركرد. بەڕێوەبەرایەتی…\nپیاوێك بە جلی ژنانەوە سواڵ بە خوشكەزاكانی دەكات\n06 نیسان 2021 7.23 pm\nخەڵك- بەڕێوەبەرایەتی پۆلیسی هەولێر ئاشكرای دەكات، پیاوێك بە جلی ژنانەوە دەستگیر كرا، كە سواڵی كردووە و لەگەڵ…\nپۆلیسی هەولێر؛ دوو تۆمەتبار دەستگیركران\n28 حوزەیران 2021 6.25 pm\nخەڵك بەڕێوەبەرایەتی پۆلیسی هەولێر ڕایدەگەیەنێت، دوو كەسیان بەتۆمەتی دزیكردن لەو كۆگایەكی كۆگایەكی كەلوپەلی…


نرخی نەوت لە بازاڕەكانی جیهان بەشێوەیەكی بەرچاو ڕووی لە بەرزبوونەوە كرد، هۆكارەكەش بۆ زۆربوونی داواكاریی لەسەر وزە و دەرهاویشتەكانی جەنگی ڕوسیا لە ئۆكراینا دەگەڕێتەوە.\nئەمڕۆ پێنج شەممە، بازاڕەكانی جیهان بەشێوەیەكی بەرچاو بەرزبوونەوەی نرخی نەوتیان بەخۆوەبینی و نەوت بەڕێژەی 3% بەرزبۆوە.\nگرێبەستە دواخراوەكانی نەوتی خاوی برێنت بەڕێژەی 2.8% بەرزبوونەوە و نرخی بەرمیلێكی ئەو جۆرە نەوتە گەیشتە 116.8 دۆلار، بە هەمان شێوە گرێبەستە دواخراوەكانی نەوتی خاوی ئەمریكایی خۆرئاوای تكساس بەڕێژەی 3.5% بەرزبوونەوە و نرخی بەرمیلێكی گەیشتە 113.8 دۆلار.\nپلاسخارت لەبارەی كۆبوونەوەكەی ئەمڕۆی لەگەڵ لایەنە كوردستانییەكان ڕاگەیەندراوێكی بڵاوكردەوە\nخەڵك- ڕێكخراوی ئۆپیك لە مانگی ئایاری داهاتووەوە بەرهەمهێنانی نەوت زیاد دەكات. (زیاتر…)\nڕۆژنامەیەكی ئەمریكایی: جەنگی ئۆكراینا نرخی خۆراكى لە عیراقدا بەرزكردەوە\nخەڵك- ڕۆژنامەی "ئەلمۆنیتۆر"ی ئەمریكایی، باسی كاریگەریی تەنگژەی ئابوری جیهانی دەكات بەهۆی جەنگی ڕوسیا ئۆكراینا كە بۆتە مایەی بەرزبوونەوەی نرخەكان…\nنرخی بەرمیلێك نەوت گەیشتە 114 دۆلار\nخەڵك- نرخی نەوت بەهۆی كەمبوونەوەی ئاستی هەناردە و پێشبینی زیادبوونی داواكاریی لەگەڵ دەستپێكردنی وەرزی سەفەری هاویین لە ویلایەتە یەكگرتووەكان…\nخەڵك- بانكی ناوەندی عیراق، نزیكەی 200 ملیۆن دۆلاری ئەمریكایی دەخاتە بازاڕەوە. (زیاتر…)\n20 مارس 2022 10.45 am\nخەڵك- نرخی نەوت ڕوو لە بەرزبوونەوە دەكات و یەك بەرمیل نەوتی برێنت لە بازارەكانی جیهاندا 111 دۆلار تێدەپەڕێنێت.\n08 تەموز 2021 4.45 pm\nخەڵك- راوێژكاری ئابوری سەرۆك وەزیرانی عێراق پێیوایە نرخی دۆلار دانەبەزێنرێت، بەوپێیەی لە بودجەدا جێگیركراوە.